Водителдәрҙең страховкалаусы ойошмаларға ҡарата дәғүәләре арта\nАвтоһәүәҫкәрҙәр фекеренсә, һуңғы ваҡытта ОСАГО-ға өҫтәп, ғүмерҙе страховкалау кеүек өҫтәмә хеҙмәттәр көсләп тағылыуы йыш күҙәтелә. Ысынбарлыҡ та иһә, страховкалаусы компаниялар түләүле хеҙмәттәрҙе законһыҙ башаҡара. Ғүмереңде страховкаларға йәки юҡмы икәнлеген һәр кем үҙ аллы хәл итергә тейеш.\nБашҡаланы хеҙмәтләндереүсе компаниялар үҙ-ара килешеп ҡуйған тейерһең! Ҡайһы ғына ишеккә кермә бөтәһе лә бер үк таныш һүҙҙәрҙе ҡабатлай, ОСАГО менән ғүмерҙе страховкалау мәжбүри һәм бер юлы хәл ителә. Баҡтиһәң, артыҡ страховка туплаусы агент эшмәкәрлеге, өҫтәмә бонустар һәм премиялар менән дәртләндерелә икән.\nБындай өҫтәмә түләүҙәр әлбиттә, килеме уртасанан түбән булған граждандар кеҫәһенә һуға. Уларҙың һәр икенсеһе көсләп өҫтәмә страховка тәҡдим итмәгән компаниялар эҙләргә мәжбүр.\nБыл офиста беҙҙе йылы ҡаршыланылар. Ҡыҙыҡһындырған һорауҙарға ла төплө һәм ентекле яуаптар ишеттек.\nСтраховка юллап йөрөгән водительдәргә иһә менеджерҙар бер тауыштан: беҙҙең компьютерҙар өҫтәмә сраховка программаһы нигеҙендә генә түләүҙәр ҡабул итә тип һылтана. Ә аварияһыҙ йөрөгәндәрҙең эшмәкәрлеге өсөн ташлама эшләүсе менеджерҙар ҙа юҡ кимәлендә. Һөҙөмтәлә, ҡанундарҙы белмәгән халыҡ шунда уҡ кеҫәһенән һуңғы тиндәрен сығарып һала. Был осраҡта хоҡуҡ белгестәре автоһәүҫкәрҙәргә ниндәй кәңәш бирә һуң? Иң беренсе сиратта үҙ фекереңдең дөрөҫлөгөн яҡлап, һүҙеңдә ныҡ торорға кәңәш итә улар.\nВладимир Крюков, Ҡулланыусылар хоҡуҡтарын яҡлау буйынса республика төбәк йәмәғәт ойошмаһы рәйесе: «16-сы статьяға ярашлы, хеҙмәттәр күһәткәндә өҫтәмә түләүҙәр көсләп тағылмай,ғүмерҙе страховкалау ҡаралмаған. Компаниялар бөтәһе лә бер һүҙҙән: транспорт һәм ғүмерҙе страховкалау мәжбүри тип тороуы-ҡанунды туранан-тура боҙоу тигәнде аңлата.Ҡулланыусы үҙенең хоҡуғын яҡлап судҡа мөрәжәғәт итә ала».\nНисек кенә булмаһын, ҡабул ителгән ҡанун бер һүҙһеҙ үтәлергә тейеш. Әгәр ҙә ҡанун боҙолоп, һеҙгә был хеҙмәттәр икеһе лә бер юлы көсләп тағыла икән, бындай осраҡта ҡулланыусылар хоҡуҡтарын яҡлаусылар полистың ике нөсхәһендә лә имза өҫтөндә «ғүмерҙе страховкалауҙан баш тартам» тип яҙырға кәңәш итә.Водителдәргә полистың күсерсмәһен эшләп, биргән аҡсаны кире ҡайтарыу маҡсатында РОСГОССТРАХ-ҡа ғариза менән мөрәжәғәт итергә генә ҡала. Шудай уҡ ғаризаны монополияға ҡаршы комитетҡа ебәреү ҙә үҙ һөҙөмтәһен бирәсәк.


Рәсәйҙең ғәҙәттә хуплауға һаран булған беренсе етәкселәр е үткән аҙнала Башҡортостанды ыңғай яҡтан баһалау өсөн һүҙҙәрен йәлләмәне. Республика ике көнгә өҫтөнлөклө\nмилли проекттарҙың тормошҡа ашырылыуын, шулай уҡ Башҡортостандың үҙ ирке менән Рәсәй составына инеүенә 450 йыл тулыуын билдәләүгә төбәкте төҙөкләндереү барышын тикшереү майҙанына әүерелде.\nМәскәү ҡунаҡтарының һәр береһе үҙ программаһы менән килеүенә ҡарамаҫтан, һуңғы йылдарҙа Башҡортостандың үҫешендә булған ыңғай үҙгәрештәр барыһын да бер фекергә килтерҙе, уны РФ Хөкүмәте Рәйесенең беренсе урынбаҫары Дмитрий Медведев былай тип белдерҙе: "Бөтә Рәсәй Башҡортостандан күп нимәгә өйрәнә алыр ине".\nФинанс министры Алексей Кудрин дәғүәләр белдермәне генә түгел, юбилейҙы билдәләүгә әҙерлек буйынса ойоштороу комитетының эшенә хайран ҡалды.\n- Төп объекттарҙа эштәр график буйынса бара, һәм беҙ, һи с\nшикһеҙ, бөтә сараларҙы ла ваҡытында башҡарып өлгөрәсәкбеҙ. Рәсәйҙең һәр ҡалаһы ла Өфө кеүек үҙ йөҙөн был тиклем ҡыҫҡа ваҡытта һәм радикаль итеп үҙгәртеү һәләтенә эйә булмағанын танырға тура килә, - тип тәьҫораттары менән уртаҡлашты Алекс ей Леонидович. Министрға ышанғы килә, сөнки ул бындай комиссияларға тәүге тапҡыр ғына етәкселек итмәй, һәм, уның һүҙҙәренә ҡарағанда, финанс буйынса ла, ваҡыт йәһәтенән дә\nартыҡ тотҡарлыҡтар булғаны юҡ.\nУҡытыусыларҙың август кәңәшмәһендә ҡатнашыусы РФ мәғариф һәм фән министры Андрей Фурсенко Башҡортостанда "Мәғариф" милли проектының нисек тормошҡа ашырылыуы һәм уҡытыу өлкәһендәге ҡаҙаныштарҙы башҡалар өсөн өлгө итеп\n- Үткән йыл тотош ил өсөн дә, республика өсөн дә бушҡа\nүтмәне, - тине Андрей Фурсенко. - Башҡортостан иң яҡшы уҡытыусыларҙы һәм мәктәптәрҙе билдәләүҙә әүҙем ҡатнаша. Балаларҙы тәрбиәләүҙә яңы юлдар табыу мөһим, һәм был йүнәлештә билдәле алға китештәр күренә. Синыф етәкселәренә\nкүрһәткән ярҙам өлгө булып хеҙмәт итә ала. Мәғариф проблемаларын хәл итеүгә йәмәғәтселекте әүҙем йәлеп итергә кәрәк. Мәғариф өлкәһендәге төп проблема - уҡытыусы хеҙмәтенә\nтүләү - әлегә федераль кимәлдә хәл ителмәүе йәл.\nФедераль етәкселәрҙең Өфөлә бөтә Рәсәй кимәлендәге белдереүҙәр менән сығыш яһауҙарын билдәләргә кәрәк, уларҙың ҡайһы берҙәрен донъя яңылыҡтары тип әйтергә мөмкин. Мәҫәлән, Алексей Кудрин Рәсәй Париж клубына барлыҡ бурысын 2 006 йылдың 21 авгусына тиклем түләп бөтәсәк тип белдерҙе.\nУның өсөн аҡса стабилизация фондынан бүленәсәк. Кудриндың һ ҙҙәре буйынса, фатирҙары булмаған хәрбиҙәр, ниһайәт, 2010 йылға тиклем торлаҡлы буласаҡ.\n2007 йылда республикала үтәсәк байрам тантаналарына Владимир Путин һәм күп кенә федераль министрҙар, төбәк башлыҡтары мотлаҡ киләсәк, тип ышаныслы рәүештә белдерҙе\nКудрин. Әммә тантаналарҙың иң мөһим аккорды тип Өфөлә Дәүләт йыйылышы ултырышы, хатта, бәлки, БДБ дәүләттәре башлыҡтарының саммиты үтеүен әйтергә кәрәктер, моғайын. Башҡортостандың үҙ ирке менән Рәсәй составына инеүенә 450 йыл тулыуын билдәләү, һис шикһеҙ, бөтә Рәсәй өсөн һәм унан ситтә лә ҙур әһәмиәткә эйә буласаҡ.\n- Башҡортостанда халыҡтарҙың үҙ - ара мөнәсәбәтенә бәйле йолалар күптән йәшәп килә, - тип дауам итте Алексей Кудрин. - Беҙҙең илебеҙ күп милләтле, һәм милләттәрҙең үҙ - ара мөнәсәбәте иң мөһим мәсьәләләрҙең береһе булып тора. Ул һәр ваҡыт барлыҡ иҡтисади һәм социаль һорауҙарҙан алда торҙо. Илебеҙҙең тотороҡлоғо халыҡтарҙың үҙ - ара бәйләнешенә, бер\n- береһен байытыуҙарына бәйле. Мин яҡынлашып килгән дата - барыбыҙҙың да байрамы тип һанайым.\nДмитрий Медведев Башҡортостанда өҫтөнлөклө милли проекттарҙы тормошҡа ашырыуға юғары баһа бирҙе.\nРеспубликала "Рәсәй граждандарына - һәр кем эйә булырлыҡ һәм уңайлы торлаҡ" өҫтөнлөклө милли проект сиктәрендә аҙ ҡатлы торлаҡ төҙөү перспективаһына ҡыҙыҡһыныу белдерҙе: торлаҡтың бер квадрат метрының үҙҡиммәте 15 мең һум кимәлендә һаҡлана. Беренсе вице - премьерҙы төҙөлөш ваҡыты\nайырыуса хайран ҡалдырҙы: бер йорт ике ай эсендә төҙөлә.\nДмитрий Медведев "Башҡортостандың тәжрибәһен башҡа төбәктәргә лә өйрәнергә һәм файҙаланырға кәрәк" тип белдерҙе . Сәфәр аҙағында Андрей Фурсенко менән бергә мәғариф хеҙмәткәрҙәренең август кәңәшмәһендә ҡатнашҡандан һуң, ул "милли проекттар буйынса Башҡортостандың федераль үҙәк\nменән яҡшы үҙ - ара эшмәкәрлектә булыуына" инанды.\nҺәм ысынлап та, Медведевтың һүҙҙәре буйынса, бюджеттың бер һумына республика ҡаҙнаһының дүрт һумы тура килә, һәм "нәҡ ошондай финанслау алға китеште тәьмин итергә һәләтле".\nБеренсе вице - премьер ауыл мәктәптәренең үҫеше - республик а өсөн генә түгел, дөйөм ил өсөн дә приоритет булыуын билдәләне.\n- Мәктәптәр ауылда социаль тормош үҙәгенә әүерелергә тейе ш, - тине Дмитрий Медведев. Ә Мортаза Рәхимов, үҙ сиратында, "республикала йылына 40 һәм унан да күберәк белем биреү учреждениелары төҙөлөүен һәм реконструкцияланыуын" хәтергә т өшөрҙө. Республиканың мәктәптәр төҙөү программаһы буйынса, 2 011 йылға тиклем ауылдарҙа 7387 урынлыҡ 95 белем биреү объекты төҙөү планлаштырыла.\nМортаза Рәхимов Рәсәй Хөкүмәте Рәйесенең беренсе урынбаҫарының милли проекттарҙы тормошҡа ашырыуҙың иң һөҙөмтәле моделдәре өсөн лабораторияға әйләнергә тейешле "пилот төбәктәре" булдырыу хаҡындағы тәҡдимен хуплауын белдерҙе.\n- Беҙҙең республика ошондай майҙан була алыр ине, тине\nҠунаҡтар үҙҙәренең Башҡортостанға сәфәрен һөҙөмтәле файҙаланды. Һәм әгәр Дмитрий Медведев, Алексей Кудрин һәм Андрей Фурсенко Башҡортостандың социаль - иҡтисади үҫештә лидерлығын һәм федераль хөкүмәттең уға булышлыҡ итәсәген ( айырыуса финанс йәһәтенән) раҫлаһа, РФ Президентының Волга буйы федераль округындағы тулы хоҡуҡлы вәкиле Александр Коновалов дәүләт менән дини ойошмалар араһында диалог булдырҙы. Рәсәй мосолмандарының үҙәк Диниә назараты б инаһында ул Рәсәй Президентының Волга буйы федераль округындағы тулы хоҡуҡлы вәкиле эргәһендәге йәмәғәт советының ултырышын үткәрҙе. "Рәсәйҙә лә, округта ла\nконфессия - ара һәм милләт - ара килешеүҙең уникаль тәжрибәһенә эйә булыуыбыҙҙы оноторға ярамай. Бында, 130 -ҙан\nашыу милләт вәкилдәре йәшәгән урында, был традициялар\nюғалырға тейеш түгел", - тип баҫым яһаны Александр Владимирович.\n450 йыллыҡты билдәләүгә әҙерлектең төп саралары планына\nкилгәндә, ул республикала йәшәүселәрҙең берҙәм эшмәкәрлеге араҡһында һиҙелмәй генә финиш һыҙығына яҡынлаша. Быны Алексей Кудрин да билдәләп үтте: "Беренсе "юбилей" объектын астыҡ та инде - ул Рәми Ғарипов исемендәге Башҡорт республика гимназия - интернатының дөйөм ятағы. Һәм бының яҡшы башланғыс булыуы һиҙелә".


Йәш эшҡыуарҙарға юл аса » «Йәшлек» гәзите | Газета «Йәшлек»\nГазета "Йәшлек" » Йәмғиәт » Йәш эшҡыуарҙарға юл аса\n28.08.2010 Йәш эшҡыуарҙарға юл аса\nБыйыл бишенсе тапҡыр уҙғарылған был сара бүтән йылдарҙыҡынан айырылып тора. Унда бизнес буйынса айырым тренингтар һәм мастер-кластар ғына булмаясаҡ, ә бөтә саралар ҙа дөйөм бер программа сиктәрендә – Таллин менеджерҙар мәктәбенә нигеҙ һалыусы Владимир Тарасов технологияһының моноформатында барасаҡ.\nФестиваль иң талантлы 50 йәш кешене йыйған. Улар араһында йәш эшҡыуарҙар мәктәбенең сығарылыш уҡыусылары, яңы үҙ эшен башлаған һәм инде ҙур уңыштарға өлгәшкән эшҡыуарҙар, студенттар, «Селигер – 2010» Бөтә Рәсәй форумының «Һин – эшҡыуар» сменаһында ҡатнашыусылар бар. Уларҙың бөтәһе лә – һайлап алынған иң әүҙем, тырыш һәм үҙ бизнесы тип янған 35 йәшкә тиклемге йәштәр. Иртәнге сәғәт 7-нән киске 11-гә тиклем барған тығыҙ һәм ҡыҙыҡлы программала йәштәр үҙҙәренең бизнес-проекттарын тәҡдим итә. Фестивалдең маҡсаты – инновацион идара хеҙмәткәрҙәре әҙерләү. Бизнес донъяһында нисек хаталар яһамаҫҡа, нимәләрҙе мотлаҡ белергә кәрәк, йәш эшҡыуар ниндәй ҡаршылыҡтар менән осрашасаҡ – программа ошолар менән таныштыра. Үҙенең предприятиеһын асырға йыйынған йәш эшҡыуарҙың унда «Президент», «Дәүләт Думаһы», «Һалым инспекцияһы» менән осрашыуы мөмкин. Иң мөһиме, ул тормошта тап булырҙай проблемалар менән осраша, уларҙы еңергә өйрәнә.\nБР Эшҡыуарлыҡ ойошмалары ассоциацияһының башҡарыусы директоры Ирина Абрамова «Бизнес-йәй» проектының нисек барлыҡҡа килеүе тураһында ла һөйләне:\n– Эшҡыуарлыҡҡа һәләтле кешеләр бик күп түгел. Улары ла бизнестың серҙәрен тейешенсә кимәлдә белмәй, закондар менән таныш түгел, тәжрибәләре юҡ. Шул уҡ ваҡытта, әгәр үҙ эштәрен асырға теләһәләр, уларға бүтән бизнес субъекттары менән бер үк шарттарҙа эшләргә тура килә. Шуны иҫәпкә алып, 2005 йылда ошо фестивалгә нигеҙ һалдыҡ. Проектҡа иң һәләтле, конкурстарҙа еңгән, үҙен киләсәктә уңышлы эшҡыуар итеп күрһәтерҙәй кешеләр генә йыйыла. Уларҙы бизнес серҙәренә өйрәтеү өсөн инновацион алымдар ҡулланыла, һәр ҡатнашыусы үҙенең нимәгә һәләтле икәнен һынай ала. Уҡытыусылар ҙа ҙур тәжрибә туплаған, үҙ миҫалында өйрәтә алырҙай алдынғы бизнес-тренерҙар. Шулай уҡ ҙур уңыштарға өлгәшкән эшҡыуарҙарҙы ла саҡырабыҙ, йәштәр улар өлгөһөндә үҙҙәре алдына ҙур маҡсаттар ҡуйып, шуларға өлгәшергә өйрәнергә тейеш. Ғәҙәттә, бизнес буйынса белем алыу ныҡ ҡиммәткә төшә, ә беҙ социаль хаҡтар буйынса эшләйбеҙ. Биш көн буйына барған фестивалдә белем алыу яңы эш башлаусы эшҡыуарға – 1500, тәжрибәлеләргә 5000 һумға төшә.\n50 генә кеше ҡатнашһа ла, фестивалгә килергә теләүселәр күп булған, ғаризалар әле һаман да килеүен дауам итә, тип белдерҙе «Бизнес-йәй – 2010»-ды ойоштороусылар. Шуға фестивалде киңәйтергә лә тәҡдим иткәндәр, киләсәктә, бәлки, дәүләт ярҙамы булһа, «Бизнес-ҡыш» та уҙғарылыуы мөмкин.\n31 августа фестиваль ябыласаҡ. Унда дөйөм көс менән әҙерләнгән бизнес-проектты тәҡдим итәсәктәр. Уны баһалау өсөн тантанаға министрҙарҙың да килеүе көтөлә.


Белгестәр ситтә әҙерләнәсәк\nшимбә, 23 сентябрь 2017, Казан вакыты 10:44\nРеспублика президенты указы менән 2012-се йылға тиклем кадрҙар әҙерләү, сит илдәрҙә уларҙың белемен камиллаштырыу тураһындағы маҡсатлы программа раҫланғайны.\nОш нигеҙҙә республика хөкүмәтендә махсус комиссия ойошторолғайны. Уның тәүге ултырышы үтте. 2012-се йылға тиклем республика доньяның абруйлы университеттарында 140 һәләтле белгестең белемен камиллаштырырға иҫәп тота. Финанс шарттарға ҡарамаҫтан, хөкүмәт рәйесе Раил Сарбаев әйтеүенсә, республика маҡсатлы программанан баш тармаясаҡ. Киреһенсә, был йүнәлештә эште әүҙемләштереү талап ителә. Сөнки заманса ҡарашлы идарасыларға республикала ихтыяж ҙур. Ул быны Салауат районына эш сәфәре менән бәйләне.\nДонъяның алдынғы ғилми үҙәктәрендә белем алыу хоҡуғын биреүсе республика грантына өлкән курс студенттары, аспиранттар, йәш ғилми хеҙмәткәрҙәр, шулай уҡ дәүләт ойошмаһы һәм ширҡәттәрҙә эшләүселәр дәғүә итә ала. Төп талап сит телде яҡшы белеү һәм уҡырға теләк. Республиканың мәғариф министры, ошо программа үтәлеше өсөн яуаплыларҙың береһе Зиннәт Аллаяров нишләптер башҡортса интервью биреүҙән ҡырҡа баш тартты. Ул ғәҙәттәгесә сит телдә һөйләү менән сикләнде. Cит илдә республика белгестәрҙе, халыҡара иҡтисад һәм хоҡуҡ, административ идаралыҡ, ауыл хужалығы, архитектура, төҙөлөш, социаль яҡлау, мәғлүмәт технологиялары, барлығы 10 йүнәлеш буйынса әҙерләргә ниәтләнә.\nКиләсәктә ихтыяждан сығып исемлектең ҙурайыуы ла мөмкин. Хөкүмәт комиссияһы ултырышында билдәләнеүенсә, грант алыусылар араһында конкурс яҡын арала үткәреләсәк һәм был хаҡта киң мәғлүмәт сараларында алдан хәбәр ителәсәк. Дәғүәселәргә махсус имтихан тоторға тура киләсәк. Һынауҙарҙы уңышлы үткәндәр менән килешеү төҙөләсәк. Грант алыусы уҡыуҙы тамамлағандан һуң тыуған яғына ҡайтып кәм тигәндә лә өс йыл эшлргә тейеш.\nДоньяның алдынғы юғары уҡыу йорттарына Башҡортостан быйыл 30 белгесте уҡырға ебәрергә иҫәп тота. Тәжрибә өмөттәрҙе аҡлай ҡалһа, сит илдәрҙә белемен камиллаштырыусылар һаны арттырыласаҡ. Сөнки, хөкүмәти комиссияһы ултырышында билдәләнеүенсә, халыҡ хужалығында алдынғы ҡарашлы, белемле идарасыларға иғтыяж ҙур әле.


Байрамдан һуң ҙур бүләк\nБер-ике аҙна самаһы элек баш ҡаланың Софья Перовская урамындағы 1-се йортта капиталь ремонт башлана. Был көндө фатир хужалары күптән көтөп ала. Тик уларҙың «ҡыуанысы» оҙаҡҡа бармай. Кисә икенсе ҡатта йәшәүселәрҙең фатир түбәһенән бер туҡтауһыҙ һыу аға башлай.\nМария Александровна хаҡлы ялға сыҡҡас та тыныс йәшәп булмаҫ инде, ти. Залдағы обойҙар ҡубып төшкән, ә яңы ғына түшәлгән линолеум эшлектән сыҡҡан. Нисек кенә сәйер яңғырамаһын, фатирға килтерелгән зыян - әлеге мәлдә ике ҡатлы йортта барған капиталь ремонт һөҙөмтәһе. Бинаның ҡыйығын бер аҙна элек алыштыра башлайҙар, әммә һауа шарттары эшкә ҡамасаулыҡ килтерә. Кисә, ҡарлы ҡатыш ямғырҙан һуң тиҫтәгә яҡын фатирҙы һыу баҫа.\nМария Григорьева, Софья Перовская урамындағы 1-се йортта йәшәүсе: «Ҡатын кеше булһам да, эштең дөрөҫ башланмауын яҡшы аңлайым. Әгәр ҡулда кәрәкле материал юҡ икән, ни өсөн ҡыйыҡты тулыһынса һүтеп ташларға? Түшәмде яртылаш ҡына ҡутарып та, ремонт яһап була ине».\nХужабикә иҙәндән ун биҙрәләп һыу һығып алдым, ти. Йөрәк сире менән яфаланған ҡатындың тормош иптәше лә ауыр хәлдә ята. Беренсе ҡатта йәшәүселәрҙең түбәһенән һыу аҡмаһа ла, улар ҙа кисә баҫҡыс майҙансығында барлыҡҡа килгән күләүекте ҡоротоуҙа ҡатнаша. Улар әйтеүенсә, подъездың түбәһендә ярыҡтар ун йыллап элек барлыҡҡа килгән. Һыу ҙа күптән аға икән.\nЙортта йәшәүселәрҙең барыһы ла тиерлек подрядсы ойошманы ғәйепләй. Сөнки байрам көндәрендә ҡыйыҡты алыштырыу эштәре туҡтап ҡала, ә ваҡытлыса һалынған түшәм яуым-төшөмдө күтәрә алмай. Идарасы компания осраҡ буйынса фатирҙарға килтерелгән зыян күләмен асыҡлау өсөн комиссия ойоштороп, акт төҙөргә ниәтләй.\nПодрядсы ойошма вәкилдәре йорт ҡыйығын бөгөндән үк ҡапларға әҙер. Тик ҡулдарында материал ғына юҡ. Ул ошо көндәрҙә заказ буйынса килеп етергә тейеш.Кәрәкле материал килеп еткәнсе бер аҙна тирәһе ваҡыт үтеүе ихтимал. Тимәк, фатир хужаларына төҙөлөш эштәренең яйға һалыныуына, был аҙнаның яуым-төшөмһөҙ үтеүенә өмөт итергә генә ҡала.


Юғары белем кәрәкмәй башланы » "Йәшлек" гәзите\nГазета "Йәшлек" » Махсус бит » Проблема » Юғары белем кәрәкмәй башланы\nЮғары белем кәрәкмәй башланы\nУниверситетта бюджет нигеҙендә уҡып, уҡытыусы һөнәрен үҙләштергәйнем. Аҡса етмәү сәбәпле, махсус курс тамамлап, таныш-тоноштарға массаж эшләй башланым. Медицина белемем булмағас, массаж эшләү өсөн тейешле сертификаттарҙы ала алмайым, шуға ла медицина колледжына уҡырға инергә ине. Түләп уҡый алмаясаҡмын, бер тапҡыр бюджет нигеҙендә белем алғандарҙы тағы ла шулай уҡ бушлай уҡытырҙармы икән? Училищенан һуң университетта бюджет урынына инеп уҡыйҙар ҙа ул, ләкин был ҡағиҙә кире яҡҡа эшләмәй тиеүселәр ҙә бар.\nБюджет нигеҙендә ике тапҡыр юғары белем алып булмай. Колледжда бушҡа уҡый алаһығыҙ, был бит һеҙҙең өсөн тәүге тапҡыр буласаҡ. Бында быға тиклем алынған юғары белемдең бер ҡыҫылышы ла юҡ, хатта унда ла түләүһеҙ уҡыған осраҡта ла. Юғары белемегеҙ тураһында өндәшеп тә тормаҫҡа мөмкин, сөнки дипломдың кәрәге юҡ. Хәҙер күпселек колледждар студенттарҙы имтиханһыҙ, аттестаттағы балл буйынса ғына йыя. Шуға ла әллә ҡайҙа онотолоп ятҡан аттестатты сығарырға тура киләсәк.\nУниверситетта уҡылған фәндәр колледжда ла ҡабатланған хәлдә, улар буйынса ҡайтанан имтихан бирҙертеп тормауҙары ла ихтимал. Ләкин бындай мәсьәләләрҙе һәр уҡыу йорто етәкселеге үҙе хәл итә. Шулай уҡ ҡайһы бер урындарҙа йәш буйынса сикләүҙәр бар. Ундай хәл йыш осрамай. Әммә был мәғлүмәтте иҫтә тотоу ҡамасауламаҫ.\nСығыу ваҡыты 27-06-2014, 15:42 | Ҡаранылар: 834


42. Шура (Кәңәш)\n(Шура сүрәһе 53 аяттан тора. Мәккәлә ингән. 23—26-сы аяттары ғына Мәҙинәлә ингән. «Шура» — кәңәш йәки бер ойошмаға тупланған берлек мғәнәһендә.)\nҒайн. Син. Ҡаф.\nҺиңә һәм һинән әүәлгеләргә лә Аллаһ шулай уахи бойорҙо. Аллаһ — еңелмәҫ ҡөҙрәт һәм хикмәт эйәһе.\nКүктәрҙә һәм Ерҙә нимә булһа — барыһы ла Уға буйһонған. Ул (даны, ғәмәлдәре, әхләге менән) бөйөк һәм (мөғжизәләре менән) олуғтыр.\n(Уның олуғлығынан) иң юғары ҡаттағы күктәр шартлауы ихтимал. Фәрештәләр ҙә Раббыларын маҡтап тәсбих әйтер һәм ерҙәгеләр өсөн ярлыҡау һорарҙар. Шуны яҡшы белеп тороғоҙ, Аллаһ — ярлыҡаусы һәм рәхмәте киң миһырбан эйәһе.\nАллаһтан башҡа (ялған Илаһтар)ға табынғандарҙы Аллаһ өҙлөкһөҙ күҙәтеп тора. Һин (Мөхәммәд) уларға ҡарауылсы түгел.\nШәһәрҙәрҙең әсәһе Мәккәлә һәм уның яҡын-тирәһендә йәшәүселәрҙе киҫәтеү, уларҙың барыһын да һис шикһеҙ бергә тупланасаҡ (Ҡиәмәт) Көн менән ҡурҡытыу өсөн, һиңә ғәрәпсә Ҡөръән индерҙек. Кешеләрҙең бер өлөшө—йәннәттә, башҡалары дөрләп янған утлы йәһәннәмдә буласаҡ.\nАллаһ үҙе теләһә, уларҙың барыһын да бер өммәт (бер диндә) иткән булыр ине. Ләкин Аллаһ теләгән кешеһен генә рәхмәте менән ҡауыштырыр. Залимдарҙың һис бер дуҫы һәм ярҙамсыһы булмаҫ.\nӘллә һуң улар Аллаһтан башҡа (боттар)ҙы яҡлаусы итеп алдылармы? Ләкин яҡлаусы дуҫ берәү генә — Аллаһ. Ул үлеләрҙе терелтер, Ул барыһына ла ҡөҙрәтле.\nҺеҙҙең бәхәсләшеүегеҙҙең нәтижәһе Аллаһ хөкөмөндә. Бына шул Аллаһ минең Раббымдыр. Мин Уға йүнәлдем, Уға һыйындым.\nУл — күктәрҙе, Ерҙе юҡтан бар итеүсе. Ул һеҙҙе лә, хайуандарҙы ла пар-пар итеп яралтты. Шулай итеп, ул һеҙҙең үрсеүегеҙгә юл асты. Уның тиңдәше (Уға оҡшаш) юҡ. Ул бөтөн нәмәне ишетеп, белеп тора.\nКүктәрҙең һәм Ерҙең (хазина һәм сер) асҡыстары Уның ҡарамағында. Теләгәненә ризыҡты мул бирер, теләмәгәненең ризығын киҫер. Ул һәр нәмәне белеп тора.\n— Динде (саф килеш) һаҡлағыҙ, диндә айырылышмағыҙ, — тип Нухҡа васыят иттек. Һиңә уахи иткәнебеҙҙе Ибраһимға ла уахи иттек. Мусаға ла, Ғайсаға ла васыят иткәнебеҙҙе Аллаһ һеҙгә лә дин итте. Аллаһҡа уртаҡ уйлап сығарғандарға һин өндәгән (дин) бик ауырға тура килде. Аллаһ үҙе теләгән кешене пәйғәмбәр итер һәм үҙенә йүнәлгәндәрҙе тура юлға баҫтырыр.\nУларға белем (мәғлүмәт) килгәс, фекер ҡаршылыҡтары һәм хөсөтлөк (үҙ-ара яманлыҡ) арҡаһында, айырым фирҡәләргә бүленеп бөттөләр. Әгәр ҙә мәғлүм бер ваҡытҡаса (уларҙың язаһын кисектереп торам, тип Аллаһ) әйтмәһә ине, (һәләк итеп) уларҙы хөкөм иткән булыр ине. Уларҙан һуң Китапҡа (Тәүрәткә, Инжилгә) вәриҫ булғандар (йәһүдтәр, христиандар) уның хаҡында (Мөхәммәдтең пәйғәмбәрлеге, Ҡөръәндең Аллаһтан иңеүенә) бик ныҡ шикләнәләр.\nШуға күрә, һин берләшергә өндә һәм һиңә бойоролғанса (Исламға) тоғро бул. Уларҙың нәфселәренә эйәрмә һәм әйт:\n— Мин Аллаһ индергән Китапҡа инандым һәм арағыҙҙа ғәҙеллек менән эш йөрөтөргә вазифаландым. Аллаһ — беҙҙең Раббыбыҙ, һеҙҙең дә Раббығыҙ. Беҙҙең ғәмәлдәребеҙ — беҙгә, һеҙҙең ғәмәлдәрегеҙ — һеҙгә. Үҙ-ара бәхәсләшергә сәбәп юҡ. Аллаһ бөтөнөбөҙҙө лә бер урынға туплар, ҡайтарылыш та Уның хозурына буласаҡ, — тип.\nАллаһ(тың дине) тураһында, өгөттәрҙе (индерелгән аяттарҙы, Аллаһтың берлеген, Әхирәттең буласағы тураһындағы киҫәтеүҙе) ҡабул иткәндән һуң да (диндең хаҡмы, юҡмы икәнлеге тураһында) бәхәсләшеүҙәр Аллаһ ҡаршыһында буш нәмә булып ҡалыр. Улар өсөн яза, тағын да хәтәрерәк ғазаптар әҙерләнгән.\nКитапты һәм (хаҡлыҡ) бизмәнен Аллаһ индерҙе. Белмәҫһең, бәлки, Ҡиәмәт сәғәте яҡында ғыналыр!\nУға инанмағандар, (Ҡиәмәттең) тиҙ килеүен теләй. Инанғандар иһә уның (Ҡиәмәт көнөндә яуап биреүҙән) ҡурҡалар һәм уның ысындан да килаһен беләләр. Яҡшы белеп тороғоҙ, Ҡиәмәт көнөн инҡар итеп бәхәсләшкәндәр сыға алмаҫлыҡ булып аҙашыр.\nАллаһ бәндәләренә миһырбанлылыр. Теләгәнен ризыҡландыра. Ул — ҡөҙрәт эйәһе, һәр ваҡыт еңеүсе.\nӘхирәт(тә уңыш йыйырға өмөтләнгәндәрҙең) ниғмәттәрен теләгән (Аллаһҡа ихлас ғибәҙәт ҡылған) кешенең өлөшөн арттырырбыҙ. Донъя малы теләгәнгә лә муллыҡ бирербеҙ. Ләкин уға Әхирәттә өлөш булмаҫ.\nӘллә һуң уларҙың Аллаһ рөхсәтенән башҡа бер дин алып килгән Илаһтары бармы икән? Әгәр ҙә кисектереү һүҙе булмаһа ине, уларҙың яҙмышы шунда уҡ хәл ителгән булыр ине. Һис шикһеҙ, залимдарға йән өтөүсе ғазап биреләсәк.\nҠылған яманлыҡтары үҙ баштарына төшкәс, залимдарҙың ҡурҡыуҙан нисек ҡалтыранғандарын күрерһең. Иман килтереп, изгелек ҡылғандар йәннәт баҡсаһында булыр. Раббы янында улар теләгән бөтөн нәмә буласаҡ. Бөйөк бәхет бына шул булыр.\nАллаһҡа иман килтереп, изгелек ҡылған бәндәләренә вәғәҙә иткән ниғмәте ошо булыр.\nӘйт һин (эй, Мөхәммәд):\n— Мин был эштәрем өсөн һеҙҙән ҡәрҙәшлек мөхәббәтенән башҡа һис бер түләү талап итмәйем. Изгелек ҡылған кеше артығы менән сауаплы булыр, — тип. Шик юҡтыр, Аллаһ — ярлыҡаусы, шөкөр иткәндәргә сауап биреүселер.\nӘллә һуң улар:\n— (Мөхәммәд) Аллаһ тураһында ялған һөйләй, — тинеләрме? Аллаһ ихтыяр итһә, һинең күңелеңде лә йоҙаҡлап ҡуя ала. Һәм Аллаһ яманлыҡты юҡ итер. Хәҡиҡәтте уртаға һалыр. Шик юҡтыр, кеше күңелендә нимә бар, Аллаһ шуны белеп тора.\nБәндәләренең тәүбәһен ҡабул итеүсе, (тура юлға баҫҡандарҙың элекке) хаталарын ярлыҡаусы һәм ҡылмыштарын белеп тороусы — Аллаһ.\nИман килтереп, изгелек ҡылғандарҙың тәүбәһен ҡабул итер, мул ниғмәт бирер. Кәферҙәрҙе хәтәр ғазапҡа тартыр.\nӘгәр ҙә Аллаһ һәр кемгә муллыҡ бирһә, Ер йөҙөндә боҙоҡлоҡ артыр ине. Шуға күрә, Ул ризыҡты теләгәне ҡәҙәр генә индерә. Аллаһ бәндәләренең ҡылмыштарынан хәбәрҙар, уларҙы күреп тора.\nӨмөттәре өҙөлгән саҡтарҙа (аслыҡ йылдарҙа) Аллаһ ямғыр яуҙыра, рәхмәтен һәр тарафҡа тарата. Ул — маҡтауға лайыҡ ысын яҡлаусы.\nКүктәрҙе, Ерҙе яралтыуы ла, Күктәге, Ерҙәге бөтөн йән эйәһен барлыҡҡа килтереүе лә Уның (барлығына, ҡөҙрәтенә) дәлил булып тора. Аллаһ үҙе теләгән ваҡытта (Ҡиәмәттә) быларҙың барыһын да бер урынға тупларға ла ҡөҙрәтле.\nБашығыҙға төшкән һәр бәлә үҙегеҙ ҡаҙанған урынына. Шуға ла ҡарамаҫтан, (тәүбәгә килгәндәрҙең) күбеһен (Аллаһ) ярлыҡаясаҡ.\nҺеҙ Аллаһты меҫкен хәлдә ҡалдыра алмаҫһығыҙ. Аллаһтан башҡа бер яҡлаусығыҙ ҙа бер ярҙамсығыҙ ҙа юҡ.\nТау кеүек кәмәләрҙең диңгеҙҙәрҙә йөҙөп йөрөүе лә Аллаһтың (барлығына, ҡөҙрәтенә) дәлиле.\nИхтыяр итһә, Аллаһ елде иҫеүенән туҡтатып торор ҙа, диңгеҙ өҫтөндәге кәмәләр хәрәкәттән туҡтап ҡалыр ине. Әлбиттә, бында ныҡ түҙем-сабыр кешеләргә һәм сикһеҙ шөкөр итеүселәргә ғибрәттәр бар.\nҠылған гөнаһтары өсөн уларҙы (диңгеҙгә батырып) һәләк итер. Ләкин байтаҡтарын(ың тәүбәһен ҡабул ҡылып) ғәфү итер.\nШулай булғас, аяттарыбыҙ хаҡында ғауға ҡуптарғандар ҡасып ҡотолор урын таба алмаҫтарын белеп торһондар.\nҺеҙгә бирелгән (байлыҡ, ләззәт, дәрәжә) бары тик ошо донъя өсөн (ваҡытлыса ғына). Аллаһ хозурындағылар иһә тағын да яҡшы, тағын да дауамлы. Был бүләктәр иман килтергәндәр һәм Раббыға һыйынғандар өсөн генә.\nУлар (мосолмандар) иң ҙур гөнаһтарҙан берһе булған — оятһыҙлыҡтан йыраҡ йөрөй. Асыуҙары сыҡҡан сағында ла, ҡыҙмаҫтар, кешене ғәфү итерҙәр.\nЙәнә улар Раббының саҡырыуына эйәреп намаҙ уҡыйҙар. Уларҙың эштәре үҙ-ара кәңәш-табыш менән бара. Үҙҙәренә индерелгән ризыҡтан улар (Аллаһ юлындағыларға һәм мохтаждарға) хәйер бирә.\nУларҙың берәйһенә хаҡһыҙлыҡ ҡылынһа, бергәләп ярҙамлашалар.\nЯманлыҡ өсөн яза шул ҡылынған яманлыҡ ҡәҙәр булырға тейеш. Кем ғәфү итһә, тыныслыҡ һаҡлаһа, (боҙолошҡандарҙы татыуландырһа) уға бүләк Аллаһ тарафынан булыр. Дөрөҫө шул, Аллаһ залимдарҙы яратмай.\nРәнйетелгән кеше һуңынан хаҡын ҡайтарһа, уға булмаҫ.\nЯманлыҡ ҡылғандарға һәм Ер йөҙөндә хаҡһыҙға кеше рәнйеткәндәргә яза бар. Уларға — әсе ғазап.\nКем дә кем (үс алмайынса) сабыр итһә һәм (рәнйетеүсене) кисерһә, һис шикһеҙ, был кеше мәртәбәле, ныҡ рухлы икәнен иҫбатлар.\nАллаһ кемде лә булһа аҙаштырһа, ул кешенең һис бер ихлас дуҫы булмаҫ. Язаны күргәндән һуң залимдарҙың:\n— (Донъяға) кире ҡайтыр юл бармы? — тип үкенгәндәрен күрерһең.\nҺин (Мөхәммәд) күреп торорһоң. Утҡа ташлана торған урынды күргәс, улар сараһыҙлыҡтан баштарын түбән эйеп, күҙ ҡырыйҙары менән генә утҡа ҡарарҙар. Иманлылар:\n— Бына, асылда ғазапҡа дусар ителгән кешеләр ошолар булыр. Ҡиәмәт көндө үҙҙәрен дә, ғаиләләрен дә бәләгә батырған кешеләр шул булыр, — тип әйтәсәктәр.\nАң булығыҙ! Залимдар өҙлөкһөҙ ғазап эсендә буласаҡ.\nАллаһтан башҡа уларға ярҙам итерҙәй һис кем булмаҫ. Аллаһ юлдан яҙҙырған кеше (ҡылынасаҡ гөнаһтарынан кире әйләнеп) сығырҙай (йәннәткә керерҙәй) юл таба алмаҫ.\nАллаһ тарафынан кисектерелмәй-күсерелмәй торған (Ҡиәмәт) Көн килеп еткәнсе, тиҙерәк Аллаһ юлына баҫығыҙ. Шунда һеҙҙең ҡасып ҡотолор урынығыҙ булмаҫ, гөнаһтарығыҙҙан да баш тарта алмаҫһығыҙ.\n(Эй, Мөхәммәд) әгәр улар йөҙ сөйөрһә, (һин хафаланма) беләһең бит, һине уларға ҡарауылсы итеп ҡуйманыҡ (Аллаһты инҡар итеп, гөнаһ ҡылһалар, улар өсөн һин яуап бирмәйһең) Һинең елкәңә төшкән вазифаң фәҡәт (аяттарыбыҙҙы) уларға ишеттереү генә. Тарафыбыҙҙан рәхмәтебеҙ емештәрен татыттырғас, ул кеше һөйөнә. Әммә үҙе ҡылған йүнһеҙлектәренә күрә, башына бәлә килһә, шөкөр итеүҙе онота.\nКүктәр һәм Ер — Аллаһтың милке. Үҙ теләгәнен бар итер. Теләһә — ҡыҙ балалар бирә, теләһә — ир уландар бүләк итә.\nЙәки, теләгән кешеһенә Аллаһ ҡыҙ балалар ҙа, ир балалар ҙа бирер. Теләмәгәнен ҡыҫыр итер. Ул бөтөнөһөн белеп тора, һәр нәмәгә Уның ҡөҙрәте етә.\nАллаһ кеше менән бары тик уахи ярҙамында йәки пәрҙә аша һөйләшер. Йәки, илсе күндереп, уның аша ихтыярын белдерер. Шунан башҡа Аллаһ кеше менән һөйләшмәҫ. Ул — бөйөктөр, хакимдыр.\nБына, шулай итеп, һиңә лә әмеребеҙ менән Ҡөръәнде уахи иттек. Һин китаптың нимә икәнен дә, имандың нимә икәнен дә белмәй инең. Әммә Беҙ (теләгән) бәндәләребеҙҙе ошо Китап ярҙамында тура юлға өндәр өсөн нур иттек. Шөбһәһеҙҙер, һин тура юлды күрһәтеүсе.\nУл — Күктәрҙең һәм Ерҙең хужаһы Аллаһтың юлылыр. Аң булығыҙ! Бөтөн эштәр ахырҙа Аллаһ хозурына барып тоташасаҡ.


Рөстәм Хәмитов «Өфө» футбол клубы уйынсылары һәм тренерҙары менән осрашты // Спорт | новости башинформ.рф\nРөстәм Хәмитов «Өфө» футбол клубы уйынсылары һәм тренерҙары менән осрашты\n12:03, 2 июня 2015 Спорт\nӨфөнөң яңыртылған «Нефтсе» стадионында Башҡортостан Башлығы Рөстәм Хәмитов «Өфө» футбол клубы уйынсылары һәм тренерҙар штабы менән осрашты. Уҙған аҙнала улар миҙгелде уңышлы тамамланы һәм Рәсәй Премьер-лигаһында урындарын һаҡлап ҡалды. Осрашыуҙа футбол миҙгеле йомғаҡтары, «Өфө» футбол клубын үҫтереү мөмкинлектәре һәм киләсәккә пландар тикшерелде.\nРөстәм Хәмитов спортсыларҙы Рәсәйҙең юғары футбол лигаһында уңышлы сығыш яһауҙары менән ҡотланы.\n— Дүрт йыл эсендә «Өфө» футбол клубы менән ҙур юл үттек. Бының менән генә туҡталырға ярамай. 2015/2016 йылдар миҙгелендә үҙ майҙаныбыҙҙа яҡшыраҡ уйнау зарур. Беҙгә 17 үк булмаһа ла, 10-12 еңеү яуларға кәрәк, — тине республика етәксеһе.\nКлуб Премьер-лиганың башҡа командалары менән бер кимәлдә булһын өсөн тулыһынса финансланасаҡ, тип һыҙыҡ өҫтөнә алды төбәк Башлығы. Уның сығанаҡтары билдәләнгән дә инде.\nБашҡортостан Башлығы һүҙҙәренсә, төбәктә профессиональ клубтың булдырылыуы спорт төрҙәрен үҫтереүгә, шулай уҡ республиканың донъя күләмендә танылыуына ҙур өлөш индерә.\n— Өфө сит ил баҫмаларында иң күп һылтанма яһалған Рәсәйҙең ун ҡалаһы исемлегенә инә. Мин тәүҙә быны инвестиция эшмәкәрлеге һөҙөмтәһе тип уйланым. Һуңынан асыҡланыуынса, мәҡәләләрҙең 70 проценты «Өфө» футбол клубына бәйле. Футбол — ул халыҡ-ара ваҡиға. Һеҙҙең хаҡта бөтә илдәрҙә лә беләләр. Һеҙҙең клуб ҡаланы, республиканы бөтә донъяға таныта. Бөгөнгө көндә беҙ ошо йүнәлештә эшләйбеҙ, — тип билдәләне Башҡортостан Башлығы.\nКлуб етәкселеге һәм уйынсылар республика Башлығына Башҡортостан футболына, үҙ майҙандарында уйын үткәреү өсөн уңайлы шарттар булдырырға һәм күнекмәләрҙе ойошторорға ярҙам иткәне өсөн рәхмәт әйтте.\nРөстәм Хәмитов «өфөләрҙең» уйынын ҡарарға кәм тигәндә 10 мең кешенең килеүен теләне һәм клубтың президенты, Башҡортостан Хөкүмәтенең вице-премьеры Марат Мәһәҙиевҡа көйәрмәндәрҙең уңайлығы өсөн транспорт логистикаһын хәл итергә ҡушты. Төбәк Башлығы шулай уҡ, алдағы йылдарҙа «Өфө» футбол клубының Ағиҙел йылғаһы буйындағы уҡыу-күнекмә базаһын төҙөкләндереү планлаштырыла, тип билдәләне.\nИҫегеҙгә төшөрәбеҙ, «Өфө» клубы 2010 йылдың 23 декабрендә «Башинформсвязь — Динамо» командаһы базаһында булдырылған. 2012 йылдан ул Милли футбол лигаһында сығыш яһай башланы. Милли футбол лигаһы беренселегенең 2013/2014 йылдар миҙгеле йомғаҡтары буйынса баш ҡала клубы дүртенсе урын алды һәм Премьер-лигала урын яуланы.\n2014/2015 йылдар миҙгелендә команда турнир таблицаһында 12-се урынды биләне һәм Премьер-лигала сығыш яһау хоҡуғын һаҡлап ҡалды. Ағымдағы йылдың август айынан спортсылар уйындарҙы үҙ майҙанында — яңыртылған «Нефтсе» стадионында уҙғарасаҡ.\nТеги: футбол,өфө футбол клубы,бр башлығы


Помидорға айырым иғтибар » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Помидорға айырым иғтибар\n18.05.2019 Помидорға айырым иғтибар\nКүптәр көндәр йылытыу менән помидор үҫентеләрен теплицаға сығарып ултырта башлай һәм тамыр ебәрһен өсөн күп итеп һыу ҡоя. Былай эшләү дөрөҫ түгел. Сөнки үҫемлектең тамыры төпкә китмәй, өҫтә генә үҫә. Һыу аҙ булғанда, тамырҙар төпкә дым эҙләп китә. Помидор үҫә барған һайын һыуҙы аҙ итеп, әммә йышыраҡ һибегеҙ.\nҮҫемлектәр бер ай теплицала үҫкәс, аҫҡы япраҡтарын йолҡоп ташлайҙар. Йәшелсә яҡшылап һеркәләнһен, емештәре төймәләнһен өсөн теплицала яҡшы шарттар тыуҙырыу мөһим. Көндөҙ температура 22 – 25, төндә 16 – 18 градус булырға тейеш. 13 градустан түбән булһа, үҫемлектәр һеркәләнмәйәсәк. Дымлылыҡ 60 проценттан артмаҫҡа тейеш.\nПомидорға үтәнән-үтә иҫеп торған ел дә файҙалы. Уның һабаҡтарын ваҡыт-ваҡыты менән һелкетеп алыу ҙа кәрәк. Көндөҙ теплицағыҙҙы елләтеп алырға ла онотмағыҙ. Дымлылыҡ юғары булғанда бәшмәк ауырыуҙары тарала.


Бөгөн Өфөлә «Ҡайғырыусы әсә» һәйкәленә ҡәнәфер сәскәләре һалынды\n«Берҙәм Рәсәй» партияһы хәрбиҙәр өсөн автосәйәхәт ойошторҙо. Илебеҙҙә һуғыш дәһшәте ҡағылмаған бер генә ғаилә лә юҡ. Бөйөк Ватан һуғышында халҡыбыҙ 8 миллион кешеһен юғалта. Тағы ла 4 миллион һалдат хәбәрһеҙ юғала. Бынан тыш, локаль һуғыштарҙа ла күп һалдаттарҙың ғүмере өҙөлә.\nҺуғыш ветерандарына социаль ярҙам күрһәтеү мәсьәләһе киҫкен тора. Бигерәк тә торлаҡ проблемаһы. Бөгөн ошо һәм башҡа проблемаларҙы хәл итеү юлдары ҡарала. Бөйөк Ватан һәм локаль һуғыштарға арналған саралар аша йәштәргә патриотик тәрбиә биреү мөһим, тип билдәләй «Берҙәм Рәсәй» партия ағзалары.


Реформа кемгә ҡулай? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Реформа кемгә ҡулай?\nРеформа кемгә ҡулай? 12.07.2013 // Социаль мәсьәлә\nИл Президентының Федераль Йыйылышҡа ошо йылдың 13 июнендәге Мөрәжәғәтнамәһендә пенсия системаһының үтә күренмәлелеген һәм оҙайлы ваҡытҡа тигеҙлек һаҡлауын тәьмин итеүсе яңы формула эшләү төп бурыстарҙың береһе булараҡ билдәләнде.\nНимәне күҙ уңында тота реформа? Түләү күләме бер тигеҙ булмаясаҡ, аңлауыбыҙса, пенсия менән пенсияның ер һәм күк араһындағы кеүек айырылыуы ла ихтимал. Барыһы ла стаждың һәм эш хаҡының күләменә бәйле. Пенсия системаһы федераль бюджет трансферттарына бәйлелектән яйлап ҡотолорға тейеш. Өҫтәүенә бизнес өсөн дә көсөргәнештең артмауы мотлаҡ.\nҮҙгәрештең маҡсаттары шундай: пенсияға хоҡуҡ менән эш хаҡының үҙ-ара бәйлелегенә өлгәшеү; хеҙмәт стажы оҙайлылығын һәм пенсияға сығыу срогын иҫәпләү (35 йылдан да кәм эшләмәгәндә пенсияның эш хаҡының 40 %-ҡа ҡәҙәр өлөшөн тәшкил итеүе ихтимал); иң аҙ пенсия ла пенсионерҙың йәшәү минимумынан кәм булмаҫҡа тейеш.\nӨҫтөнлөклө яҡтары нимәлә? Стаждың ҙурлығына етди әһәмиәт бирелә. Эш хаҡы уртасанан юғары булғандарҙың пенсияһы ла күтәрелә. Хаҡлы ялға сығыу йәшенә етеп тә эшләүен дауам иткән өлкәндәрҙең аҡсаһы арта. Түбән эш хаҡы алған халыҡ өсөн билдәләнгән (фиксированный) түләү һаҡланыуы ҙур әһәмиәткә эйә. Страховка пенсияһы индексациялана һәм уның инфляция кимәленән дә түбән булыуы мөмкин түгел.\n"Һеҙҙең пенсия тупланмағыҙ ниндәй тариф буйынса формалаша?" тигән һорауға албырғап ҡалыусылар булыр. Иҫегеҙгә төшөрәбеҙ: әгәр ҙә һеҙ 1967 йылғы йәки йәшерәк икәнһегеҙ, пенсияғыҙҙың тупланма өлөшөн барлыҡҡа килтереүсе тарифты үҙгәртмәгәнһегеҙ, тупланманы дәүләткә ҡарамаған пенсия фондтарына йәки Рәсәйҙең Пенсия фондына күсермәгәнһегеҙ икән, 2014 йылдан ул 2 процент күләмендә буласаҡ. Әгәр ҙә тупланмағыҙ дәүләткә ҡарамаған пенсия фондында булһа йәки уны яңынан Рәсәйҙең Пенсия фондына күсереп өлгөргәнһегеҙ икән, 2014 йылдан пенсия тупланмаһын тулыландырыусы тарифығыҙ 6 % тәшкил итәсәк. Хәҙерге ваҡытта эш биреүселәр 1966 йылғы һәм унан да өлкәнерәк йәштәгеләрҙең пенсия тупланмаһына страховка иғәнәләрен күсермәй (тариф — 0 %).\nХеҙмәт пенсияһын иҫәпләүҙең яңы ҡағиҙәһенә ярашлы, дөйөм стажға армиялағы хеҙмәт йылдары, бала тәрбиәләү буйынса отпуск осоро индерелә. Был йылдар өсөн айырым коэффициенттар булдырыла. Эш биреүсе тарафынан Пенсия фондына күсерелеүсе страховка иғәнәләре тарифы үҙгәрешһеҙ ҡала, ул элеккесә 22 % тәшкил итәсәк.


Төбәктә ҡояшлы һәм эҫе һауа торошо көтөлә // Йәмғиәт | новости башинформ.рф\n10:20, 21 августа 2017 Йәмғиәт\nТөбәктә ҡояшлы һәм эҫе һауа торошо көтөлә Фото: Олег Яровиков\nӨФӨ, 2017 йыл, 21 август. /«Башинформ» мәғлүмәт агентлығы, Әлфиә Әғлиуллина/.\nБыл аҙнаның башы Башҡортостанда эҫе һәм ҡояшлы буласаҡ. Башҡортостан гидрометеорология үҙәгенең фараздары буйынса, 21 августа көндөҙ һауа температураһы +23, +28 тәшкил итә. Урыны менән республика буйлап бер аҙ ҡыҫҡа ваҡытлы ямғыр яуасаҡ. Ел үҙгәреүсән талғын, көндөҙ көсәйеүсән. Төндә – 10-15 градус йылы.\n22 августа һауа +25, +30 градусҡаса йылына. Яуым-төшөм көтөлмәй. Ел үҙгәреүсән талғын, көндөҙ көсәйеүсән. Төндә термометр бағанаһы +11,+16 күрһәтәсәк.


Урал аръяғында шашкасылар күбәйә\nБөрйән районы үҙәге үҙәге Иҫке Собханғолда урыҫ шашкаһы буйынса 14 йәшкә тиклемге балалар араһында Урал аръяғы кубогының VI сезонының II этабы үтте. Турнирҙа Бөрйән һәм Баймаҡ райондарынан, Баймаҡ, Сибай ҡалаларынан 45 йәш шахматсы ҡатнашты. Еңеүселәр 8, 10, 14 йәшкә тиклемге ҡыҙҙар һәм малайҙар араһында билдәләнде.\nӘйткәндәй, әлеге шашка ярышында ҡатнашыусыларҙың ундан ашыуы үҙҙәрен Башҡортостан беренселегендә һынап ҡараған да инде. Ә дүртәүһе ауыл мәктәптәре уҡыусылары араһында Рәсәй беренселегендә, республика ярыштарында призлы урындар алған. Финал 2019 йылдың апрелендә буласаҡ һәм унда быйылғы уҡыу йылының иң көслө шашкасылары билдәләнәсәк.


Юрмыйҙар тарихи хәтерен юймаған\nМарт башында Баҡалыла төньяҡ-көнбайыш башҡорттарына ҡараған юрмый ырыуы вәкилдәре йыйыны булды. Оло ҡорға райондан ете тиҫтәнән ашыу делегат, Бөтә донъя башҡорттары ҡоролтайы етәкселәре, саҡырылған ҡунаҡтар килде. Кемдәр ул юрмыйҙар? Улар үҙҙәренең сығышын беләме?\nРайон мәҙәниәт һарайы. Юрмый ырыуы йыйыны әле башланмаған. Фойела күргәҙмәләр эшләй, халыҡ шау-гөр килә. Билдәле ҡумыҙсы Миңлеғәфүр Зәйнетдинов ун-ун ике йәштәрҙәге малай менән дәртле көй башҡара. Күп һанлы шәкерттәренең береһелер, күрәһең. Сөнки халыҡ артисының район-ҡалаларға сығып, оҫталыҡ дәрестәре биргәнен беләбеҙ. Бына кем ул милли аңды күтәреү өсөн ваҡытын да, көсөн дә йәлләмәй! Көйҙө уйнап бөткәс, уны халыҡ уратып алды, ни тиһәң дә башҡорт милли музыка ҡоралдары һәммәһенә лә бик ҡыҙыҡ. Мин уҡыусыһынан һорай ҡалдым:\n– Егет, кем исемең?\n– Ҡумыҙҙа ҡасан уйнай башланың?\n– Бер йыл булалыр… Мин тағы ла ҡурай тартам!\n– Ырыуыңды беләһеңме?\n– Юҡ. Мин – татар…\n– Юрмый түгелме?\n– Ҡумыҙ сиртеү, ҡурай тартыу оҡшаймы һиңә?\n– Оҡшай!!! Мин башҡортса бейейем дә әле!\nБыуаттар дауамында барған һәм аҫабаларҙың милли булмышын, мәҙәниәтен, милли үҙаңын юйыуға йүнәлтелгән сәйәсәт һөҙөмтәһен бирә. Азамат ҡына түгел, күптәр үҙенең милләтен билдәләгәндә баҙап ҡала:\n– Әлләсе, беҙ ни мәктәптә татарса уҡытҡас, татар булып йөрөйбөҙ инде. Ләкин ата-бабалар беҙ башҡорттар тип әйтәләр ине.\nТап бына шундайҙарҙың күҙен асыр өсөн, тарих бөгөлдәрендә аҙашҡан йәндәр өсөн үткәрелә лә инде бындай йыйындар. Нәҡ ошондай сараларҙа халҡыңдың үткәне менән ҡыҙыҡһына башлайһың, бығаса билдәле булмаған факттарға итибар итәһең.\nБашҡорттарҙың юрмый ҡәбиләһенең этник тарихы Волга булғарҙары, мадьярҙарҙың Кер Кер ырыуы менән һәм Бөйөк Болгария составындағы ерми ырыуы менән бәйле булған.\nБ.С.Ильясовтың яҙмаларына ҡарағанда, юрмыйҙар V быуат аҙағында юрматы, байлар, юламан, ғәйнә ырыуҙары һәм куртугурҙар менән ҡәбилә союзына берләшә һәм боронғо башҡорт халҡын хасил ҡылыуҙа ҡатнаша. Юрмыйҙарҙың формалашыуына уларҙың йәнәй, ҡатай, юрматы башҡорт ҡәбиләләре менән күрше булыуҙары йоғонто яһай. XII–XIII быуаттарҙа юрмыйҙар Дала Зәйе һәм Шишмә йылғалары буйында, ә XIII–XIV быуаттарҙа Ыҡ йылғаһы бассейнында көн иткән, күршеләре – байлар, бүләр, йылан, ирәкте, ҡатай һәм ҡырғыҙ башҡорт ырыуҙары булған. XIV быуат аҙағы – XV быуат башында юрмый ҡәбиләһенең бер өлөшө ҡатайҙар менән Себер яҡтарына күсенә һәм Төй, Етеҙ Танып йылғалары буйлап урынлаша. Бер өлөшө юрматы ҡәбиләһе менән көньяҡҡа юлланып, Ашҡаҙар, Ағиҙел, Стәрле йылғалары һәм Нөгөш йылғаһының уң яғында йәшәй башлай. Башҡортостан Рус дәүләтенә ҡушылғандан һуң ырыу биләмәләрендә Ҡазан даруғаһының Юрмый улусы барлыҡҡа килә. XVII быуат аҙағынан XIX быуатҡа тиклем юрмыйҙарҙың ерҙәре – Бөгөлмә өйәҙенә, а кантон идаралығы системаһы дәүерендә 12-се башҡорт кантонына инә.\nХәҙер юрмый ҡәбиләһе таралып йәшәгән ерҙәрҙә Башҡортостандың Баҡалы, Туймазы, Шаран һәм Татарстандың Аҙнаҡай, Әлмәт, Лениногорск райондары урынлашҡан.\nСарала ҡатнашыусыларҙы Баҡалы районы хакимиәте башлығы Александр Андреев һәм Бөтә донъя башҡорттары ҡоролтайының Башҡарма комитеты рәйесе Ғәлим Яҡупов тәбрикләне. Тарихсы-ғалимдар – Нурислам Ҡалмантаев, Искәндәр Сәйетбатталов, Өфө дәүләт нефть техник университеты президенты, техник фәндәр докторы Айрат Шаммазов, Бөтә донъя башҡорттары ҡоролтайы аппаратының баш белгесе Радик Бәхтиев һәм тыуған яҡты өйрәнеүселәр сығыш яһаны. Ырыу советы, уның ағзалары һәм рәйесе һайланды. Ырыу ҡорон хәҙер Мостафа ауылы мәктәбенең башҡорт теле һәм әҙәбиәте уҡытыусыһы Эльмира Насирова етәкләйәсәк.\nМостафа юрмый башҡорттарының Баҡалы районындағы иң ҙур ауылы һанала. Бөгөн унда 735 кеше көн итә. V ревизия документтарына ҡарағанда, 1795 йылда ауылда 6 йорт хужалығында 46 башҡорт, 17 йортта 70 татар ғаиләһе йәшәгән. 1859 йылғы документта ауыл Беренсе Мостафа, Икенсе Мостафа тип билдәләнгән. Бында 345 башҡорт һәм 308 татар кешеһе теркәлгән. Әле бөгөн дә юрмыйҙар урынлашҡан яҡ – «юғары ос», ә татарҙар яғы «түбәнге ос» тип атала.\n– Һуңғы йылдарҙа ауылдаштарыбыҙ араһында үҙҙәренең нәҫел-ырыуҙары менән ҡыҙыҡһыныусылар һаны арта бара, – ти ауыл китапханаһы мөдире Хөриә Әхмәтғәлиева. – Күптәр шәжәрә төҙөй, уларҙы беҙ бөгөнгө сараға ла алып килдек. Ете быуынын ғына түгел, ә унан да күберәк ата-бабаларын табыусылар бар. Беҙ бөгөнгө йыйынды хуплайбыҙ, сөнки һәр кем үҙенең тамырҙарын белергә тейеш, тип уйлайым.\nТөньяҡ-көнбайыш башҡорттары менән осрашыуға «Тамыр» телеканалы һәм «Аҡбуҙат» балалар журналы редакцияһы коллективы ла килгәйне. Улар Мостафа ауылында балалар менән осрашып, төрлө уйындар ойошторҙо, «Нурбостан» һәм «Шумер» йәнһүрәттәрен күрһәтте. «Мәргән уҡсы» хәрәкәте етәксеһе Юлай Ғәлиуллин уҡтан атыу буйынса оҫталыҡ дәресе үткәрҙе.\nАҙаҡтан сарала ҡатнашыусылар ҡарар ҡабул итте: унда билдәле башҡорт яҙыусыһы Нәжип Асанбаевтың исемен мәңгеләштереү; башҡорт теленең төньяҡ-көнбайыш диалектына иғтибарҙы арттырыу; 112-се Башҡорт атлы дивизияһында хеҙмәт иткән юрмый ырыуы вәкилдәренең исемдәрен тергеҙеү, ырыу йәштәренең төрлө республика һәм халыҡ-ара сараларҙа ҡатнашыуҙарына булышлыҡ итеү һәм башҡа тәҡдимдәр индерелде. Юрмыйҙарҙың гербы раҫланды.\nЮ.Ғәлиуллин йәштәр менән\n– Йыйын бик уңышлы, файҙалы үтте тигән фекерҙәмен, – ти БашДУ доценты, филология фәндәре кандидаты Искәндәр Сәйетбатталов. – Йыйын барышында юрмый ырыуы ҡороноң ижтимағи кәңәше төҙөлдө, уның составына 7 кеше һайланды. Барыһы ла юрмый ауылдарында йәшәүсе абруйлы шәхестәр. Ижтимағи кәңәштең эш йүнәлештәренә килгәндә, шәжәрәләр төҙөү, милли баҫмаларға яҙылыуҙы әүҙемләштереү бурыстарын ҡуялар. Бынан тыш, юрмый ырыуынан сыҡҡан билдәле кешеләрҙең иҫтәлеген мәңгеләштерергә ниәттәре бар. Уй-ниәттәр бихисап, эшләргә генә кәрәк.\nЮрмый ырыуы өсөн генә түгел, тотош башҡорт халҡы тарихында ла был йыйын оло әһәмиәткә эйә. Уның аҙағында юрмыйҙарҙың гербы раҫланды. Ырыуҙар хәрәкәте штандарты киләһе йыйынды үткәрәсәк аҫабаларға – ғәйнә башҡорттарына тапшырылды.\nИл яҙмышы – ирҙәр ҡулында\n...Йыйын алдынан Азамат исемле уҡыусы малай менән булған һөйләшеүгә әйләнеп ҡайтайыҡ. Үҙен татар тип иҫәпләгән баланың милли башҡорт музыка ҡоралдарында уйнауы, хатта бейеүе милли мәҙәниәтебеҙҙең көс-ҡөҙрәте, мауыҡтырғыс йоғонтоһо хаҡында ғына түгел, бәлки, рух һәм ҡан саҡырыуы хаҡында һөйләйҙер?!\nЮрмыйҙар кеүек тарих буранында «аҙашҡан», телен юғалта яҙған, әммә булмышын юймаған милләттәштәребеҙ өсөн ошондай йыйындар бик кәрәк!


Ырымбурҙа «Башҡорт мәҙәниәте» байрамы йыл һайын күләмле итеп үткәрелә\nТуҡ буйын йәмләгән байрам «Карауанһарай» Ырымбур өлкә башҡорттары ҡоролтайы, төбәк эшҡыуарҙары, сәнғәт оҫталары һәм Көйөргәҙе районынан килгән ижади коллективтар һәм Башҡортостандан килгән ҙур делегация ҡатнашлығында үтте.\nБашҡорт мәҙәниәте көндәре Александровка районы Ҡәйепҡол ауылы биләмәһендә ойошторолоуы юҡҡа түгел. Билдәле башҡорт кинорежиссеры Әмир Абдразаҡов тап ошо ауылдан рухланған һәм мәҙәни мираҫ алған. Ырымбур өлкәһе мәҙәниәт һәүәҫкәрҙәренең сығыштары ихласлығы һәм йәнлелеге менән арбаны. Сит төбәктә йәшәүҙәренә ҡарамай, үҙ телен, йырҙарын, ғөрөф-ғәҙәттәрен һаҡлаған халыҡтың ошондай байрамдар үткәрергә тулы хоҡуғы бар.\nЮлис Әхмәҙуллин, Ырымбур өлкәһенең Күрпәс ауылында йәшәүсе: «Улар һәр ваҡыт булырға тейеш. Башҡорттар бер тирәгә тупланып, йыр-моң менән бүлешеп йәшәгән элек-электән».\nМиңлегөл Салдыева, «Заман» төркөмө йырсыһы: «Шулай уҡ башҡорт артистарын ҡыуанып ҡаршы алабыҙ. Сәхнәгә сыҡһаң бөтөн сырхауҙар бөтә, йәшәйһе килә».\nТуҡ буйын гөрләткән байрам сәхнәһенә береһенән-береһе оҫта йырсылар, бейеүселәр күтәрелде. Дәртле, дәррәү, эшһөйәр халыҡ менән ауыр тойолған крәҫтиән шөғөлдәрен дә ойоштороуы еңел, ти, етәкселәр.\nАлександр Писарев, Ырымбур өлкәһенең Александровка район хакимиәте башлығы:\n«Беҙҙә бындай юғары кимәлдәге байрамдар йыш ойошторола. Туҡ буйҙарының алты башҡорт ауылында йыр-моң һөйгән егәрле башҡорттар йәшәй. Улар оҫта итеп сығыш яһай белгән кеүек, тырышып, күңел биреп эшләй ҙә ала. Әхмәҙуллин Юлис,Абдразаҡов Эдуард,Этҡолов Тәлғәт кеүек ауыл хужалығы уңғандары беҙҙең ғорурлыҡ».\nБашҡортостан мәҙәниәте көндәре Ырымбур өлкәһе губернаторының милләт-ара үҫеш программаһы сиктәрендә үткәрелә. Ырымбурҙа башҡорт, ҡаҙаҡ, татар, рус, немец милләте вәкилдәре үҙ-ара килешеп, татыулыҡта ғүмер кисерә.126 милләт йәшәгән матур гөлләмәлә башҡорттар юғалып ҡалмаған.\nВера Бәширова, Ырымбур өлкәһенең эске сәйәсәт буйынса вице-губернаторы:\n«Бөгөнгө байрам өлкә күләмендә үткәрелеүе менән әһәмиәтле. Башҡа милләттәр гөлләмәһендә лә башҡорттар мөһим урын алып тора. Башҡорттар боронғо һәм бай мәҙәниәтле халыҡ. Ырымбур өлкәһендә йәшәүселәр ихласлығы, ҡунаҡсыллығы, эшһөйәрлеге менән айырыла. Ғаиләләренә именлек, муллыҡ теләйем. Бөгөнгө байрам һуңғыһы булмаһын».\nБөгөнгө ирекле һайлап алыу шарттарында ата-әсәләр алдында ҙур бурыс тора. Үҙ мәҙәниәтен һаҡлау маҡсатында мәктәптәрҙә балаларына башҡорт телен өйрәтеүҙәре төп бурыс булып тора.Ырымбур өлкәһендә йәшәүсе, ижад итеүсе милләтәштәребеҙҙең мәҙәниәт даирәһендә, башҡорт телен ,рухын үҫтереүҙәге хеҙмәте рәхмәт хаттары һәм маҡтау ҡағыҙҙары менән дә баһаланды. Башҡорт милләтен үҫтереүгә то өлөш индергән белгестәр Башҡорттостан мәҙәниәт һәм мәғариф бүлеге вәкилдәре ҡулынан маҡтау ҡағыҙҙары тапшырылды. Мәҙәниәт, тел, рух өлкәһендә әүҙем эш алып барылһа ла, был төбәккә хас проблемалар ҙа етерлек.\nБашҡорт мәҙәниәте көндәрендә «Карауанһарай» Ырымбур өлкә һәм Александровка районы ҡоролтайы етәкселәренең башҡорт халҡын үҫтереү өлкәһендәге тырышлығы юғары баһаланды. Улар тел мәсьәләһендә лә һынатмаҫҡа һүҙ бирҙе. Туҡ буйҙарын йәмләгән байрам ҡайнар ҡояш аҫтында йыр-бейәүҙәргә үрелеп кискә тиклем дауам итте.


Синоптиктар Башҡортостанда һауа торошоноң ниндәй буласағын хәбәр итте // Йәмғиәт | новости башинформ.рф\n14:50, 16 октября 2018 Йәмғиәт\nСиноптиктар Башҡортостанда һауа торошоноң ниндәй буласағын хәбәр итте Фото: Олег Яровиков\nӨФӨ, 2018 йыл, 16 октябрь. /«Башинформ» мәғлүмәт агентлығы, Галина Бахшиева/.\nБашҡортостандың гидрометеорология һәм тирә-яҡ мөхитте күҙәтеү идаралығы алдағы өс көнгә һауа торошо хаҡында хәбәр итте.\nСиноптиктар мәғлүмәте буйынса, бөгөн көндөң аяҙлы-болотло булыуы көтөлә. Көндөҙ айырым райондарҙа бер аҙ ямғыр яуыуы мөмкин. Ел көньяҡ-көнбайыштан, көнбайыштан секундына 5-10 метр тиҙлектә иҫә, көсәйгәндә секундына 17 метрға етеүе ихтимал. Һауа температураһы көндөҙ — 5-10 градус йылы.\n17 октябрҙә Башҡортостанда бер аҙ ямғыр яуыуы көтөлә, урыны менән уртаса. Ел көньяҡ-көнбайыштан, төньяҡ-көнбайышҡа күсеүсән. Көндөҙ көсәйеүсән. Һауа температураһы төндә 0-5 градус йылы, көндөҙ йылыраҡ — 7-12 градус.\n18 октябрҙә һауа торошо әллә ни үҙгәрмәй. Урыны менән бер аҙ ямғыр, төньяҡ райондарҙа ҡар ҡатыш ямғыр яуыуы күҙаллана. Ел төньяҡ-көнбайыштан талғын, көндөҙ көсәйеүсән. Һауа температураһы төндә — минус 3-тән плюс 2-гә тиклем. Көндөҙ һауа 4-9 градусҡа тиклем йылына.


Өфөлә Менделеев урамында шартлаған ҡаҙанлыҡ урынына яңыһын ҡуясаҡтар - GTRK.TV — Новости Уфы и РБ\nӨфөлә Менделеев урамында шартлаған ҡаҙанлыҡ урынына яңыһын ҡуясаҡтар\nӨфөлә Менделеев урамында шартлаған ҡаҙанлыҡ урынына яңыһын ҡуясаҡтар.\nУл бер-нисә айҙан эшләй башлар, тип көтөлә. “Өфө инженер селтәре” етәксеһе Максим Петров халыҡ йылыһыҙ һәм йылы һыуһыҙ тороп ҡалмаясаҡ, тине. Өфөлә ҡаҙанлыҡ март аҙаҡтарында шартлағайны. Һөҙөмтәлә ҡаҙанлыҡ бинаһы өлөшләтә емерелде.\n19 апреля Рәсәй һәм донъя хәбәрҙәре\nБал – һаулыҡ эликсиры\nБорон замандарҙан уҡ бал ҡортоноң ағыуын, прополисын, һитәһен, балын халыҡ медицинаһында киң ҡулланғандар. Бал ҡортон халыҡ табибы, тип әйтһәк тә хата булмаҫ. Бал ҡорто ер шарындағы иң боронғо, файҙалы, ғәжәйеп бөжәк. Уның балы ғына түгел, хатта ағыуы ла шифалы. Борон гректар бер-береһенә “һине...\nБөгөн Башҡортостанда оло ваҡиға билдәләнә\n50 йыл элек Өфөнөң Ағиҙел ярында Салауат Юлаевҡа һәйкәл асыла. Баш ҡалала бөгөн ошо датаға арналған митинг үтте. 1939 йылда БАССР-ҙың Халыҡ комиссарҙары Советы Салауат Юлаевтың һәйкәл проектына конкурс иғлан итә. Ә 1943 йылда Хөкүмәт комиссияһы осетин скульпторы Сосланбәк Тавасиевтың эскиздарын...\nМәскәү менән аңлашылмаусанлыҡтар булыуға ҡарамаҫтан, Дональд Трамп халыҡ-ара мәсьәләләр буйынса Владимир Путин менән хеҙмәттәшлек итеү кәрәклеген бик яҡшы аңлай. Был хаҡта Аҡ йорттоң рәсми вәкиле Сара Сандерс хәбәрселәр менән осрашыуҙа белдергән. Ракканы азат иткәндән һуң Америка етәкселегендәге...\nБурысҡа аҡса алғанда ғүмерҙе страховкалау тәртибенең үҙгәреүе ихтимал\nРәсәй юғары судының Өфө ханымы ғаризаһына биргән яуабы банктарҙың заем алыусыға коллектив страховка килешеүен көсләп тағыу тәжрибәһенә сик ҡуйыуы ихтимал. Гөлназ Исламова банктан аҡсалата кредитты беренсе тапҡыр ғына алмай. Страховка килешеүен төҙөү талабының ипотека менән автомобиль һатып алғандан...\nӨфөлә юл-транспорт фажиғәләре ҡорбандарын иҫкә алалар\nНоябрҙең һәр өсөнсө йәкшәмбеһендә Юл-транспорт фажиғәләре ҡорбандарын иҫкә алалар. Хәтер көнө юлда һәләк булыусыларҙың йылдан-йыл артыуына иғтибарҙы йүнәлтә һәм уйландырырға мәжбүр итә. Донъяла тәүлегенә өс меңгә яҡын кешенең юлда ғүмере өҙөлә, 100 меңгә яҡын кеше төрлө йәрәхәттәр ала....\nРеспубликаның юл хәрәкәте именлеге дәүләт инспекцияһы бөгөн водителдәрҙе алыҫ юлға сыҡмаҫҡа саҡырҙы. Ҡар яуыу һәм юлдарҙа боҙлауыҡ булыу сәбәпле бөгөн Өфөлә ҙур тығындар барлыҡҡа килде. Республика һәм федераль кимәлдәге юлдарҙағы авариялар йыш теркәлгән урындарҙа юл-патруль хеҙмәте нарядтары дежур...\nПрокурор судьяны атып үлтергән\nБөгөн Башҡортостандың Мәсетле районы прокурорының Балаҡатай районы судьяһын атып үлтереүе тураһында билдәле булды. Фажиғәле осраҡ Мәсетле районында теркәлгән. Һунар ваҡытында бер кеше икенсеһенә мылтыҡтан атҡан. Яраланыусы һуңғараҡ дауаханала вафат булған.\n50 лет назад 17 ноября открыли памятник Салавату Юлаеву. Скульптор Сосланбек Тавасиев 25 лет работал над скульптурой. Изначально планировали установить его возле Горсовета или Центрального рынка. Но Тавасиев настоял на своём и памятник был установлен на высоком берегу р. Белой. Пришлось со склона...\nДәүләт циркын билдәһеҙ ваҡытҡа япҡандан һуң төбәктә тамашаларҙың был төрө юғалмай. Өфөлә Шапито циркына нигеҙ һалынды. Дөйә, як, киләһе йыл символы – маьмайҙар – Шапито артистары исемлеген улар аса. Был урында ысын цирк буласаҡ, ти “Триумф” циркының директоры Аллаһбирҙе Исрафилов. Әле бағаналары...\nРәсәй һәм Венесуэла Каракастың Мәскәүгә 3 миллиард 15 миллион долларлыҡ бурысын ҡайтанан ҡарап сығыу тураһындаға килешеүһе имзаланы. Шулай итеп, халыҡ-ара финанс ойошмалар баҫымына эләккән илдәр өсөн Рәсәй ярҙам ҡулы һыҙыусы илдәр сафына баҫты. Рәсәй хәрби-космос көстәренең алты...\nМәләүез районында йәшәгән Салауат Алтынсурин улының үлемендә уҡытыусыны ғәйепләй\n2016 йылда май айында экскурсияға тип сыҡҡан балалар һыу инә. Әммә 14 йәшлек Булат Алтынсурин, аяғы көҙән тартып, һыуҙан сыға алмай. Салауат хәҙер балалар өсөн яуаплылыҡ тотҡан етәксегә ғәҙел хөкөм ҡарарын сығарыуҙарын һорай. Тик йыл ярым эсендә туғыҙ тапҡыр судья алышына, бер кем дә был һорауға...\nИслам-әхләҡ һәм тәрбиә нигеҙе\nБөгөн Башҡортостан Динә назараты ойошторолоуға 100 йыл тулыуға арналған саралар башланды. Ул “Фәхретдинов уҡыуҙары” Бөтә Рәсәй ғилми-ғәмәли конференцияһы менән асылды.\nУлар һәр саҡ ярҙамға килергә әҙер\nӨфө тимер юл вокзалында пассажирҙар именлеген тәьмин итеүгә Холли һәм Жуля ҡушаматлы спаниель тоҡомло эттәр йәлеп ителде. Улар хәрби ҡорал, шартлатҡыстар, наркотик матдәләр эҙләү өсөн махсус өйрәтелгән. Холли ҡушаматлы эт шартлатҡыс һалынған сумканы бер-нисә минут эсендә эҙләп таба ала...\nРәсәйҙең оборона министрлығы Америка етәкселегендәге террорға ҡаршы коалицияны Сүриәлә террорсыларҙы яҡлауҙа ғәйепләне. Америка сигенеүсе террорсыларға ут асыуҙан баш тартып, үҙ биләмәһендә көс тупларға мөмкинлек бирә, тип белдергән Рәсәйҙең оборона министрлығы вәкиле. Рәсәй Федераль...\nЮғары күрһәткес республиканың төп һауа ҡапҡаһы тарихында тәүгегә. Әйткәндәй, бәхетлене Башҡортостан телерадиокомпанияһы хеҙмәткәре, “Хәбәрҙәр”ҙең алып барыусыһы Флүрә Мурзина ҡаршыланы. Билдәле диктор, “Хәбәрҙәр”ҙең алып барыусыһы Флүрә Мурзина бер көнгә һөнәрен алмаштырҙы. Уға Өфө...\n«Их, өс егет...» проектына бағышланған матбуғат конференцияһы үтте\nБашҡортостан ДТРК–һының Рәсәй медиа үҙәгендә «Их өс егет, өс егет, Азат, Азамат, Байегет» проектына бағышланған матбуғат конференцияһы үтте. Фекер алышыуҙа республиканың билдәле актерҙары - Башҡортостандың атҡаҙанған артисы Сәғиҙулла Байегет, Башҡортостандың халыҡ артистары Азамат Ғафаров һәм Алмас...\nСиноптиктар хәбәр итеүенсә, әлеге циклон төбәктә ҡоро, тыныс һәм йылы көндәрҙе һаҡлай. Йәғни, кесаҙнаға тиклем, һауа температураһы 5 градусҡа тиклем күтәрелә. Ә йома ҡапыл һыуытасаҡ. Көндөҙ 2-4 градус һалҡын, ә төндәрен 10 градусҡа тиклем түбәнәйә.\nЯңы йылға шараптың хаҡы ла 10-15 процентҡа артасаҡ\nОшо турала Милли сауҙа ассоцияцияһы һәм Рәсәй ритейл баҙары эксперттары ассоцияцияһына һылтанып Известия гәзите яҙа. Белгестәр билдәләүенсә, байрам алдынан шампандарға ихтыяж арта, шуға күрә спиртлы эсемлектең айырым төрө 10 процентҡа ҡиммәтләнәсәк. А арзан шараптарҙың хаҡы үҙгәрешһеҙ ҡалыуы...\nБашҡортостандан бөгөн Алыҫ Көнсығышҡа эшелон юлға сыға\nЯҡташ һалдаттарыбыҙ был төбәктәге хәрби гарнизондарҙа хеҙмәт итәсәк. Уларҙы сик буйы һәм ҡоро ер ғәскәрҙәрендә көтәләр. Республиканың башҡа райондарынан хәрби хеҙмәткә саҡырылыусылар кеүек үк, Баймаҡ һәм Йылайырҙан армия сафына алынған был егеттәрҙе алда ҙур һынау көтә. Хабаровскийға тиклем...\n12 ҡатын һәм 29 бала Сүриәнән ҡайтарылды\nСүриәләге ҡыҙыу нөктәләрҙән махсус рейс менән Рәсәйгә ҡайтарылған кешеләр араһында Башҡортостан вәкилдәре лә бар. Кешеләрҙе ҡотҡарыу операцияһы Оборона министрлығы ярҙамы менән ике ай тирәһе дауам иткән. Рәсәй, Үзбәкстан һәм Ҡаҙағстан вәкилдәре кисә Грозный ҡалаһына ҡайтарылды. Унда 12 ҡатын һәм 29...\nВладимир Путиндың матбуғат конференцияһы декабрҙә үтеүе ихтимал\nВладимир Путин 2001 йылдан башлап Рәсәй һәм сит ил журналистары менән осраша. Тәүге матбуғат конференцияһы 1 сәғәт 35 минут дауам итһә, 2008 йылда Владимир Путин 4 сәғәт 40 минут дауамында һорауҙарға яуап бирҙе. Матбуғат конференцияларын үткәреү урыны ла үҙгәрҙе: тәүҙә ул Кремлдең 14-се корпусында...\nҠыҙыу нөктәләр һәм һуғыш күптәр өсөн килемле бизнесҡа әйләнде. Был турала Рәсәй президенты сит илдәр менән хәрби-техник хеҙмәттәшлегенә арналған ултырышта белдерҙе. Террорға ҡаршы көрәш урынына күҙ буяу менән шөғөлләнеүселәр ҙә байтаҡ, тине Владимир Путин Вашингтон менән Пхеньян араһындағы...\nҮҫентеләр тиҙ үҫһен өсөн тупраҡ дымлы булыуҙан тыш, төрлө файҙалы матдәләр, витаминдар менән тулыландырылыуы мөһим. Өфө студенттары тап ошо файҙалы матдәләрҙе тикшереп, уларҙың үҙенсәлектәрен өйрәнә. Кристалл формаһындағы гидрогелдәрҙең ауыл хужалығында, көнкүрештә ҙур файҙа килтереүе күптәргә...\nБашҡортостанда шәкәргә хаҡ артмаҫҡа тейеш\nРеспубликала быйыл татлы тамыр уңышы мул. Бынан тыш, эшкәртеүсе заводтарҙы күләмле реконструкция үтә. Былар барыһы ла төбәкте татлы ризыҡ менән тәьмин итеп кенә ҡалмайынса, уны ситкә лә һатыу мөмкинлеген бирәсәк. Был турала бөгөн Республика башлығы Раевка шәкәр заводы эшмәкәрлеге менән...\nӨфө юлдарының 44 проценты ғына билдәләнгән нормаларға тап килә, тип хәбәр итәләр Транспорт һәм юл хужалығы буйынса дәүләт комитетынан. Уҙған йылда иһә был һан 10 процентҡа аҙыраҡ булған. 129 авариялы участканың быйыл 32-еһе тәртипкә килтерелгән. Юл ремонтлауҙы тикшереү өсөн прокуратураны ла йәлеп...\nАвария Цюрупа урамында теркәлде. Шаһиттар билдәләүенсә, оло йәштәге ир юл аша сығып барған. Фажиғә сәбәптәре әле асыҡлана. Ә Иглин районының Шипово ауылында билдәһеҙ автомобиль 59 йәшлек ҡатынды төкөп ваҡиға урынынан ҡасҡан. Әле уны полиция эҙләй. Юл хәрәкәте хәүефһеҙлеге дәүләт инспекцияһы...\n14 йыл үткәс «Их, өс егет, өс егет, Азат, Азамат һәм Байегет» проекты йәнә һеҙҙе ҡыҙыҡлы тамаша менән шатландырасаҡ. Музыкаль комедия нисек барлыҡҡа килде? Ижади командала кемдәр эшләй? Ошо һәм башҡа һорауҙарға яуап 15 ноябрҙә «Рәсәй” медиаүҙәгендә 13.30 сәғәттә үтәсәк матбуғат...\nБашҡортостанда “Баллы ауыл” барлыҡҡа киләсәк\nУл 2021 йылда «Апимондия» Бөтә донъя умартасылар конгресы сиктәрендә төҙөләсәк.“Баллы ауыл” республика умартасылығы тарихы, уның йолалары һәм бөгөнгө тәжрибәһе тураһында мәғлүмәт майҙансығына әйләнергә тейеш. Республикала умартасылыҡты үҫтереү өсөн бөтә шарттар тыуҙырылған. Хәҙер...\nФедоровка, Бишбүләк һәм Ейәнсура райондарында күләмле инвестиция проектә ғәмәлгә ашырыласаҡ\nИталияның Кремонини компанияһы был проектҡа инвестиция һалырға әҙер.Башҡортостан Хөкүмәте һәм Кремонини компанияһы араһында ит малсылығын үҫтереү өлкәһендә хеҙмәттәшлек тураһында меморандумға былтыр ҡул ҡуйылғайны. Документ һәр ҡайһыһы өсөшәр мең баш мал һыйышлы юғары технологиялы фидлоттар,...\nБашҡаланың Октябрь районы Ноғайо ҡасабаһында бөгөн өр-яңы мәктәп асылды\nУҡытыусылар һәм уҡыусыларҙың шатлығын Республика башлығы Рөстәм Хәмитов уртаҡлашты.Ике йөҙ урынлыҡ иҫке мәктәптә ике сменала уҡыған балалар иркенлектең ҡәҙерен яҡшы белә. Киң фойе, махсус дәрестәр өсөн заманса йыһазландырылған кабинеттар, 504 урынлыҡ тантаналар залы. Был хозурлыҡ уҡыусылар менән...


Рәхмәт Һеҙгә, Ветерандар!\n25 Февраль 2020, 13:42\nБиргән интервьюһында немец ҡыҙы Дора Насс, совет һалдаттарына ғүмер буйы рәхмәтлебеҙ, ти.\nИлебеҙҙә ниндәй генә байрамдар билдәләнмәй, әммә иң ҙуры - Бөйөк Ватан һуғышында фашистик Германияны еңгән 9 май байрамылыр. Йылдан-йыл был данлы көндәр, ваҡиғалар артта ҡала бара. Улар менән бергә был һуғышта ҡатнашҡан, беҙгә Еңеүҙе бүләк иткән ҡаһарман ветерандарыбыҙ ҙа һирәгәйә.\nЭйе, Бөйөк Ватан һуғышы илебеҙ өсөн бик уңайһыҙ һәм ауыр шарттарҙа башланып китә, сөнки илебеҙ һуғыш көтмәй, ә дошман аңғармаҫтан яуыздарса һөжүм итә. Ауылдағы барлыҡ ир-егеттәр фронтҡа китә. Тылда, йәғни ауыл ерендә ҡатын-ҡыҙҙар, ҡарт-ҡоролар, бала-сағалар ғына ҡала. Улар колхоз баҫыуҙарында, заводтарҙа станок арттарында ал-ял белмәй эшләйҙәр. Бөйөк Ватан һуғышы башланғас, мәктәптәге уҡыуҙар өҙөлөп ҡала.\nБөйөк Ватан һуғышы афәте илдә йәшәгән һәр ғаиләгә ҡағыла. Был ҡурҡыныс алышта 26 миллион 549 мең совет кешеһенең ғүмере өҙөлә. 22 июндә бөтә республика халҡы Бөйөк Ватан һуғышы ҡаһармандарының, тыл ветерандарының батырлығын хөрмәтләп иҫкә ала.\nБөйөк Ватан һуғышы башланғанда, минең ҡартайым, Абдулғужин Бәхтийәр,8-се класта уҡыған була. 1942 йылдың ғинуар айында ҡартайымдың атаһын армияға алалар. Алкин лагерында бер ай уҡыуҙа булғас, уны фронтҡа ебәрәләр. Ҡыҙғанысҡа ҡаршы ,ҡартайымдың атаһы Смоленск фронтында март айында снаряд шартлағанда һәләк була, ә үлеүе тураһында хәбәре бары тик август айында ғына килә. Ҡартайымдан башҡа биш бала атайһыҙ етем ҡала. Барлыҡ ауырлыҡтар әсәһе менән ҡартайым елкәһенә төшә.\n8-се класты тамамлағас, ҡартайым уҡырға барып тормайынса колхозға ат ҡарарға эшкә инә. Сөнки ғаилә ҙур һәм биш кешенең тамағын туйҙырырға кәрәк. Шуға күрә ул бер йыл буйы иртәнге сәғәт биштән алып киске эңер төшкәнсе ат ҡарай. Ә йәй көнө ашлыҡ үҫтереүҙә, бесән эшендә ҡатнаша. Уға башҡа уҡыу эләкмәй . Ул ғүмере буйы тыуған колхозында эшләп , пенсияға сыға. Үҙе лә ете балаға өлгөлө атай булып ,ҡәҙер- хөрмәттә йәшәй .\nҠартайым Берлинға тиклем барып еткән. Ул һуғыш тураһында һөйләргә яратмай . 90-сы йылдарҙа үҙгәртеп- ҡороуҙар башланғас, ил сиге асыла һәм Бәхтийәр ҡартайымды немец ҡатыны Дора Насс эҙләүе билдәле була. Ул 50-се йылдарҙан уҡ уны эҙләй , әммә ул ваҡытта сит ил граждандары менән аралашыу мөмкинселеге булмай. Шуға күрә ул олатайымды таба алмаған. Олатайым 80-се йылдарҙа мәрхүм була . Улар Мәрйәм инәйем менән биш ҡыҙ һәм бер малай тәрбиәләйҙәр. Колхозда төҙөүселәр бригадаһын етәкләй.\nҠартайым 1942 йылда 18 йәшендә генә һуғышҡа алына . Варшаваны ,Берлинды азат итеүҙә ҡатнаша . Еңеү яҙын Берлинда ҡаршылай. Берлин өсөн һуғыш ҡаты була ,еңелеп барған фашистар һәр урам ,һәр тыҡрыҡ өсөн аяуһыҙ һуғышалар. Ябай халыҡ ике уртала тороп ҡала . Ҡайһы бер совет һалдаттары уларға ҡарата ҡатылыҡ күрһәтә . Шуға улар совет һалдаттарына ҡурҡып ,шикләнеп ҡарай . Ҡартайым бер немец ғаиләһен бәләнән һаҡлап алып ҡала . Ҡыҙҙары Дораға үҙенең фотоһын бүләк итә . Унда , Абдулгужин Борис , тип яҙылған була. Ошо иҫтәлеккә бирелгән фото аша немец ҡатыны һуғыш осоронда ярҙам ҡулы һуҙған совет һалдатын эҙләй ҙә инде . Совет һалдаттары тураһында төшөрөлгән фильм өсөн биргән интервьюһында Дора Насс, совет һалдаттарына ғүмер буйы рәхмәтлебеҙ, ти.\nҮрге Муйнаҡ ауылынан данлыҡлы 112-се атлы дивизияла хеҙмәт итеүселәр бар . Ғәйнизаров Зәбихулла Әхмәҙулла улы һәм Дауытов Ғилмитдин Әхмәтдин улы дәһшәтле һуғыш юлын ошо данлыҡлы дивизияла үтә. Ғәйнизаров Зәбихулла Әхмәҙулла улы һуғыштан яраланып ҡайтҡас Муйнаҡ һигеҙ йыллыҡ мәктәбен етәкләй. .Дауытов Ғилмитдин Әхмәтдин улы етештереү өлкәһендә эшләп хаҡлы ялға сыға . Уларҙы һәр ваҡыт мәктәпкә уҡыусылар менән осрашыуҙарға саҡырып ,хөрмәт итеп торалар .\nБөйөк Ватан һуғышына Үрге Муйнаҡтан 184 яугир китә .Шуларҙың яртыһынан күберәге яу яландарында ятып ҡала .Күптәре яраланып ҡайтып ,ауыр яраларҙан йән бирә. Һуғыштан сынығып ҡайтҡан яугирҙар колхозды күтәреҙә ,ауылды аяҡҡа баҫтырыуҙа фиҙәкәрлек күрһәтә .\nТылда ҡалған ҡарт-ҡоро , бала-саға ,ҡатын-ҡыҙҙар ауыр һынауҙы көсһөҙ генә иңдәрендә күтәрәләр . Йылайырҙа ағас ҡырҡыуҙа ла ҡатнашалар. ФЗО бөтөп ҡайтып тракторға ла ултыралар .Шуларҙың береһе - Миңһылыу Хәмиҙуллина . Тормош иптәше һуғыш ветераны Хәмиҙуллин Йәләлитдин менән ун балаға ғүмер биргән герой әсә лә ул.\nИлем,һинең сикһеҙ киңлектәрҙә\nКүкрәп үтте һуғыш дауылы.\nУн дәүләтте һындырырлыҡ ине,\nБер үҙеңә төшкән ауырлыҡ.\nЫсынлап та,халыҡтың берҙәмлеге,ҡыйыулығы,илһөйәрлеге ошо оҙайлы һәм ҡатмарлы һуғышта илебеҙгә еңеү алып килгән.\nЭйе, алып килгән.Әммә,Еңеү еңел генә бирелмәгән.Атай-олатайҙарыбыҙ фашистың бысраҡ табаны изге еребеҙҙе тапамаһын,әсәләрҙең,балаларҙың күҙ йәштәре бушҡа түгелмәһен өсөн йән аямай көрәшһә, тылдағы ҡатын-ҡыҙҙар,ҡарт-ҡоролар,үҫмер балалар ошо яугирҙәр өшөмәһен,асыҡмаһын тип,арымай-талмай ,көн-төн йоҡламай иген иккән,һабан һөргән,ураҡ урған,үҙҙәренең сибек кенә иңенә төшкән ауырлыҡты күтәрә алған..\nБыйыл илебеҙ Бөйөк Еңеүҙең 75 йыллыҡ юбилейын билдәләй! Эйе , ауылыбыҙҙа һуғыш ветерандары ҡалмаған инде . Шулай булыуға ҡарамаҫтан ,беҙ, уларҙың ейәндәре, ветеран олатайҙарыбыҙ тураһында яҡты иҫтәлектәрҙе күңел түрендә һаҡлайбыҙ ,улар менән сикһеҙ ғорурланабыҙ !Тыуған илебеҙҙе улар кеүек һөйөрбөҙ , кәрәк булһа, һис икеләнмәй,аяу белмәй һаҡларбыҙ! Рәхмәт һеҙгә, Ветерандар !\nРимма ӘБДЕЛҒУЖИНА, Ейәнсура районы Иҫәнғол ауылы башҡорт гимназия-интернаты уҡыусыһы.\nЕтәксеһе — башҡорт теле һәм әҙәбиәте уҡытыусыһы Дәүләтбаева Клара Мырҙағәле ҡыҙы


Шишмә районының иҫке сүплеге ябылыуына дүрт йыл. Дөрөҫөрәге, ул барыһы өсөн дә асыҡ булыуын дауам итә һәм Шишмә ҡасабаһының тирә - яҡтағы биҫтәләрендә йәшәүселәр даими рәүештә көнкүреш ҡалдыҡтарын ошонда алып килеп түгә. С үп - сар тауын ни бары ҡарағура һәм документтар ғына ҡаплай:\nэлекке "хужа" - урындағы торлаҡ комуналь хужалыҡ идаралығы\n- банкротҡа әйләнгән.\nСүплек тауҙа урынлашҡан, ә уның битләүенә ауылдың яңы төҙөлгән йорттары һәм дача коттедждары яҡынлашып килә. Эргәлә генә шишмә, халыҡ уның һыуын эсеү өсөн файҙалана, бер\nаҙ алыҫтараҡ - быуа бар. БР Тәбиғи ресурстар министрлығы экологик хәүефһеҙлек бүлегенең ҡалдыҡтар менән эш секторы мөдире Зәйтүнә Кәримова сүплектә күп йылдар буйы йыйылып ятҡан ҡалдыҡтарҙы йыуған ямғыр һыуының хәүефле матдәләрҙе тупраҡ аша тура быуаға һәм шишмәгә алып килеүенә шикләнмәй. Йәғни сүп - сар икенсе юл менән юулһа ла, барыбер үҙенең "хужаларына" әйләнеп ҡайта.\n- Сүплектең эйәһе булһа, уға был гектарҙа урман ултыртырғ а йәки үлән сәсергә кәрәк булыр ине, - ти Зәйтүнә Кәримова. - Һәм даими рәүештә тупраҡҡа һәм үҫемлектәргә аналитик тикшере ү үткәреп тороу мотлаҡ. Үләндә ауыр металл иондары булыуын тикшереү кире һөҙөмтә биргәндә генә бында мал көтөргә мөмкин. Юҡһа сүп - сар эҙҙәре һыуға ғына түгел, һөткә лә эләгәсәк.\nОшоноң кеүек, формаль рәүештә ябылған, әммә ысынбарлыҡта үҙенең "бысраҡ эшен" дауам иткән сүплектәр республикала етерлек. Шишмә районында ғына рәсмиләштерелгән сүплектәр\nһаны 24 - кә етә. Әммә уларға альтернатива бар. Шишмәлә\nреспублика бюджеты иҫәбенә төҙөлгән ТБО полигоны 2004 йылдың мартынан башлап эшләй. Көн һайын бында "Уют" муниципаль унитар предприятиеһының район халҡынан йыйған 150 кубометр сүп - сары килтерелә. Сүплектән айырмалы рәүештә, полигон кәртәләп алынған, һәм бында килтерелгән\nҡалдыҡтар ҡаты контроль аша үтә.\n- Һәр бер сүп йыйыу машинаһы тикшерелә, - тип аңлата был технологик процесты "Тәбиғәт" дәүләт унитар педприятиеһының Шишмә филиалы директоры Дмитрий Захаров. - Беҙ полигонға\nавтомобиль шиндары һәм терегөмөшлө лампалар эләгеүенә юл ҡуя алмайбыҙ. Улар айырыуса хәүефле ҡалдыҡтар һанала һәм\nмахсус педприятиелар тарафынан утилләштерелергә тейештәр.\nПолигон етәкселегенең сүп йыйыу машиналарындағы сүп - сарҙы\nҡаплап ташыу өсөн көрәше йыл ярым дауам итә. Әммә бөгөн полигонға илткән юл тап - таҙа. Полигондың үҙен дә тышҡы күренеше буйынса сүплек менән сағыштырыу мөмкин түгел. Тикшереү үткән сүп - сар йыйыу машинаһы йөгөн ҡайҙа теләй\nшунда түгел, махсус билдәләнгән урынға түгә. Ул "полигон картаһы" тип атала. Трактор сүп - сарҙы һигеҙ тапҡыр тигеҙлә п үтә һәм ҡатлам 50 сантиметрға еткәс, уны ун сантиметр тупраҡ\nменән ҡаплай. Артабан ҡалдыҡтарҙы урынлаштырыу\nтерриторияһы күрше участкаға күсә. Шулай итеп ҡалдыҡтарҙы күмеү әйләнә буйынса бара.\nӘммә барыһы ла ергә күмелә тип уйлау дөрөҫ түгел. Ҡиммәтл е сеймалды "һыуға һалырға" теләмәйҙәр бында. Күптән түгел ге нә макулатура өсөн пресс һатып алынған. Уның артынан хатта Һамарҙан да киләләр. Пластик, металл артынан һунар итеүселәр\nҙә бар. Ай һайын полигон ике тонна макулатура һәм тонна яры м металды эшкәртеүгә тапшыра. Килем артыҡ ҙур түгел, әммә ун ың ҡарауы полигонда урын һаҡлана һәм уны файҙаланыу ваҡыты арта. БР Тәбиғи ресурстар министрлығында киләсәк - нәҡ\nошондай полигондар файҙаһына тип һанайҙар. Шишмә районы\nхакимиәтендә лә был йәһәттән шик юҡ. Шуға күрә ҡалдыҡтарҙы урынлаштырыу буйынса барлыҡ инициативалар ҙа бында хуплап ҡаршы алына, сөнки сүплектәрҙең урыны тарих сүплегендә булырға тейеш.


“Төньяҡ амурҙары”ның яу юлдары ни һөйләй? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Төньяҡ амурҙары”ның яу юлдары ни һөйләй?\n“Төньяҡ амурҙары”ның яу юлдары ни һөйләй? 19.12.2012 // Йәмғиәт\n1812 йылғы Ватан һуғышы – башҡорт халҡының күп быуатлыҡ тарихының иң иҫтәлекле һәм сағыу биттәренең береһе. Үҙенең тарихи романдары менән әҙәбиәтебеҙҙә ныҡлы урын алған билдәле яҙыусы Яныбай Хамматовтың “Төньяҡ амурҙары” әҫәрен уҡыған саҡта бынан ике быуат элек булып уҙған хәл-ваҡиғаларҙың аң-зиһенебеҙгә, хис-тойғоларыбыҙға ауаздаш булыуы шуны раҫлай. Был иң элек яҙыусының дилогияһында халыҡ тормошоноң киң ҡоласлы, эпик планда һүрәтләнеүе менән аңлатылырға тейеш. Шуның менән бергә әҫәрҙең күп йәһәттән документаллеккә нигеҙләнгән булыуы ла мөһим. Беҙ унда төрлө рәсми эш ҡағыҙҙары, хаттар, иҫтәлектәр, приказдар һ.б. менән бер рәттән халыҡ ижадының да киң ҡулланылыуын күҙ уңында тотабыҙ.\nӘлбиттә, художестволы әҫәрҙең документаллеккә ҡоролоуы уҡыусыла яҙыусының һәр һүҙенә ышаныс уятҡан һымаҡ, яҙыусының да үҙе һүрәтләгән хәл-ваҡиғаларҙың ысынбарлыҡта булып үткәненә ышаныуы мөһим. Ул быға бары конкрет факттарҙы аң-зиһене аша үткәреп, уны образлы итеп һүрәтләү аша ғына өлгәшә ала, ә бындай конкрет факттар йыш ҡына яҙыусыны үҙе көтөп ятмай. Уға юлығыу өсөн ҡайһы саҡ оҙон һәм оҙайлы юл үтергә тура килә. Яныбай Хамматов та “Төньяҡ амурҙары” дилогияһына шундай юл үтеп килә. Үҙе яҙғанса, “урындағы материалдар менән ҡәнәғәтләнмәйенсә, Мәскәү, Ленинград, Пермь, Куйбышев, Силәбе, Ырымбур, Ҡазан, Владимир, Горький һәм Чебоксар ҡалаларында һаҡланған архивтарҙы өйрәнә, һирәк осрай торған китаптар һәм монографиялар менән таныша, күренекле тарихсылар менән осраша, хатта ул, “бөйөк урыҫ яҙыусыһы Лев Толстой ижади уҡытыусым булды”, тип раҫлай.\nБеҙҙеңсә, ул һуңғы фразаны бушҡа ғына ҡулланмай. “Төньяҡ амурҙары” әҫәренән, бөйөк урыҫ яҙыусыһының үҙенә оҡшатыбыраҡ әйткәндә, “Һуғыш һәм солох” романының еҫе аңҡып тора. Дилогияның авторы үҙе лә һүҙмә-һүҙ әйткәндә: “Бөйөк яҙыусының әҫәре йоғонтоһона бирелеп, 1812 йылғы Ватан һуғышында ҡатнашыусы башҡорт казачий полктарының батырлығы хаҡындағы тарихи материалдарҙы, халҡыбыҙҙың шул саҡтағы тормошон, көнкүрешен, уларҙың һуғыш ҡоралдарын, кейемдәрен оҙаҡ һәм ныҡышмалы рәүештә өйрәнә башланым” тип таный, ә инде уның был йәһәттән ихласлығына, ҡолас йәйеп эш итеүенә үрҙә телгә алынған ҡалаларҙың исемдәре үҙҙәре шаһит. “Ундай әҫәр яҙыу өсөн миңә атай-олатайҙарҙың эҙенән үтеү кәрәк ине”, — тип аңлата быны яҙыусы.\nАвтор ошо эҙҙе юллауҙы Наполеонды тарихҡа алып сыҡҡан француздарҙың баш ҡалаһы Париждан башлай. Шуныһы фәһемле: яҙыусының унда барыуы “1814 йылдың 20 мартында казактар менән казачий башҡорт полктарының Парижға ингән көнөнә тура килә”. Икенсе тапҡыр атай-олатайҙарҙың эҙе, Берлин архивында булғандан һуң, уны 1813 йылдың көҙөндә француз ғәскәрҙәренең яҙмышын хәл иткән Лейпциг ҡалаһы янындағы ике яҡтың алышы иҫтәлегенә ҡуйылған “Халыҡтар һуғышы” һәйкәленә алып килә. “Шул саҡтағы ҡала күренешен һәм дәһшәтле бәрелеш булған ваҡытта француздар менән союздаш ғәскәрҙәр урынлашҡан урындарҙы ентекләп өйрәндем”, — тип яҙа был хаҡта яҙыусы.\nЯныбай Хамматов уҡ-һаҙаҡ менән ҡоралланған башҡорттар хаҡында шул дәүерҙән килгән легенданың төбөнә төшкән һәм уны ҡайтанан тарихи фактҡа әүерелдергән “төньяҡ амурҙары” вариҫтарынан берҙән-берәүҙер, моғайын. Веймар ҡалаһы архивында булғанда, унан йөҙ саҡрым самаһы алыҫлыҡтағы Шварца исемле ауылда бер тарихи уҡ һаҡланыуы хаҡында белә. Ауылға килгәс тә ул бының шаһиты була. Сиркәүҙә яҙыусыға баш бармаҡ йыуанлығындағы уҡты күрһәтәләр. Ул бер метр оҙонлоғонда, ныҡ тутыҡҡан була. Уҡ әҙип килерҙән бер ай алда ғына сиркәү башняһында торған урынынан ысҡынып төшкән. Унда элек ҡәҙимге башҡорт уғы ҡаҙалып торған. Ул сереп килеп төшкәс, урынына ошо ҡорос уҡты ҡуйғандар. Ваҡыт уны ла йәлләмәгән. Яҙыусы ауылға килгәндә ул да башняла булмаған. Әммә уны Хамматовтың күҙ алдында ҡайтанан күтәреп, элекке урынына нығытып ҡуялар. Уҡҡа ауыл халҡының мөнәсәбәтен 1980 йылда “Киске Берлин” гәзитендә баҫылып сыҡҡан мәҡәлә бер ни ҡәҙәр асыҡлай булырға тейеш. Ундағы һүрәт аҫтына “Был уҡты амурҙар түгел, башҡорт һуғышсылары атҡан” тип яҙылған була. Тимәк, “төньяҡ амурҙары” атамаһы үҙ ваҡытында легенда ғына булмаған. Гәзиттең шундай аңлатма биреүендә тәрән мәғәнә бар. Шварца ауылы халҡы ла уны тиккә генә ҡәлғә архивында ҡәҙерләп һаҡламай. Уның өсөн был ҡомартҡының амурҙар атҡан уҡ булыуы ҡиммәт.\nӘлбиттә, башҡорт һыбайлыларының эҙенән Европа юлдарын тапағанда уларға бәйле хәтирәләрҙең ошолай оҙон ғүмерле икәнлегенә шаһит булыу яҙыусы өсөн баһалап бөткөһөҙ табышҡа тиң була. Хәҙер инде тыуған тупрағынан Парижға тиклем яу юлдары үткән башҡорт атлылары яҙыусының хис-тойғоһонда бары шул һынында, алыҫ немец ауылында быуындан быуынға бирелә килгән амурҙар образында ғына күҙаллана ала ине. Шулай, уҡ-һаҙаҡ таҡҡан һыбайлы амурҙар берәүҙәрҙең ҡотон алһа, икенселәр уларҙың иҫтәлеген именлек ҡото күреп ҡәҙерләп һаҡлай, әле лә башҡорт һыбайлыларының амурҙар булыуына ышана.\nДилогияға 1812 йылғы Ватан һуғышы беренсе китаптың икенсе киҫәгендә генә килеп инә. Был хаҡта Ырымбурҙың хәрби генерал-губернаторы кенәз Волконскийға бары июль урталарында ғына билдәле була. Ул һуғыш башланыуы хаҡында Петербургтан сапҡын килтергән донесениенан белә: Наполеон Бонапарт 12 июндә Рәсәйгә ҡаршы һуғыш асып, француз ғәскәрҙәре ил сигенә үтеп ингән. Яҙыусы хатта хәрби генерал-губернаторға билдәле булған көндө лә асыҡлап ҡуя: ул —18 июль. Был көндәрҙә инде Петербургтан килгән фарман буйынса үҙ ваҡытында көнбайышҡа ил сигенә ебәрелгән Беренсе һәм Икенсе башҡорт полктары дошман менән бәрелешергә өлгөргән инде. Улар байтаҡ ҡына лагерь шарттарында һуғыш һөнәренә өйрәнеү күнекмәләре үткәнлектән, быға әҙер була. Беренсе башҡорт полкы 1812 йылдың мартында уҡ Рәсәйҙең көнбайыш сигенә килеп етеп, Неман йылғаһы буйында Дон казактары атаманы Платов корпусы составында дошманға йөҙгә-йөҙ ҡаршы тора ине. Уға йылға аръяғындағы һәр хәрәкәтте ныҡлы күҙәтеү аҫтында тотоу йөкмәтелгәйне. Француздар үҙҙәрен 1807 йылда Тильзит солохо менән бөткән һуғышта ошо уҡ Неман ярҙарында үҙҙәренең ҡотон алған “төньяҡ амурҙары” көткәнен белмәй ине әле.\n1812 йылғы Ватан һуғышында башҡорт атлылары хаҡындағы легендаға әүерелер был ҡанатлы атаманың ҡайҙан килеп сығыуы әҫәрҙән беҙгә билдәле инде. Уның хаҡында беҙ тәүге тапҡыр Ырымбур хәрби генерал-губернаторы кенәз Волконскийҙың йортонда уның дуҫ-иштәре, туған-тыумасалары һәм таныш хеҙмәттәштәре йыйылып ҡунаҡ була торған бер осрашыуҙа ишетәбеҙ. Унда үҙ губернаһының төп халҡы — башҡорттар хаҡында губернаторҙың һүҙ башлауы быға сәбәпсе була. Ул Тильзит солохо менән тамамланған һуғышты иҫкә алыуға бәйле килеп тыуа. Губернаторҙы ошо һуғышта Фридланд эргәһендәге аҙаҡҡы бәрелештә башҡорт казактары күрһәткән батырлыҡ ҡыҙыҡһындыра. Ул шул хаҡта гусар полковнигының фекерен белергә теләй.\nҺөйләшеү барышында шул асыҡлана: француздарға ҡаршы аҙаҡҡы һуғышта барлығы егерме башҡорт полкы ҡатнаша. Шуларҙың өсәүһе гусар полковнигы ҡарамағында була. Һуғышта Рәсәйҙең союздашы Пруссия француздар алдында ҡорал һалғандан һуң да урыҫ ғәскәрҙәре, шул иҫәптән башҡорт полктары, туғыҙ ай буйы дошманға ҡаршы тороуын дауам итә. Башҡорт һыбайлылары, үҙҙәренең етеҙлегенән файҙаланып, йыш ҡына француздарҙың тылына үтеп инә, уларҙың хәрби запастарын һәм аҙыҡ-түлеген юҡ итә йәки үҙҙәре яғына алып сыға торған булған. Тылдарына үтеп ингән башҡорт полктарының һөжүме һәр саҡ француздарҙы ҡурҡыныс аҫтында тотҡан, уларҙа шау-шыу тыуҙырған, өҫтәмә көстәр бүлергә мәжбүр иткән. Башҡорт атлылары Неманға табан сигенеүсе урыҫ ғәскәренең именлеген һаҡлауҙа ҙур батырлыҡ күрһәтә, уҡ-һаҙаҡ һәм һөңгө менән ҡоралланған ғәжәп кейемдәге һыбайлыларҙың көтмәгәндә берҙәм ябырылыуы француз һалдаттарының ҡотон алған, уларға Амур-Эрот алла үҙе осоп төшөп һөжүм итә һымаҡ тойолған. Бындай саҡта улар: “Jos amours du nord”, — тип кемуҙарҙан ҡысҡырыша-ҡысҡырыша, ҡайҙа ҡасып ҡотолорға белмәй йән-яҡҡа таралышҡан. Ҡамсат бүрек, бишмәт, аяҡтарына тула ҡуныслы сарыҡ ҡата кейгән был ят һыбайлылар француздар өсөн шулай “төньяҡ амурҙары”на әүерелә: уларҙың ер кешеләре булмауына инаныу арта.\nТельзит ярашыуы менән бөткән француздарға ҡаршы һуғышта башҡорт полктары, шул иҫәптән атаман Платов корпусына буйһонған өс башҡорт полкы ла, сигенеүсе урыҫ ғәскәрҙәре Неман йылғаһы аша сығып бөтмәй тороп, тотҡан позицияһын ҡалдырып китмәй.\nГенерал-губернатор йортондағы ошо осрашыуҙағы һөйләшеү киңәйә төшөп, башҡорттарҙың Рәсәй батшалығына үҙ теләктәре менән ҡушылғандың тәүге йылдарынан уҡ урыҫ ғәскәре сафында сит ил походтарында һәм төрлө һуғыштарҙа ҡатнашыуына барып сыға. Ырымбур казактары ғәскәре атаманы полковник Углицкий генерал-губернаторҙың улы йәш кенәз Сергейҙың һорауына яуап итеп, 1558–83 йылдарҙағы Ливон һәм Ҡырым һуғыштарында башҡорт полктарының да ҡатнашыуы, Азов өсөн һуғышта ла, 1608 йылдың декабрендә Польша-Швед интервенцияһы осоронда ла уларҙың урыҫ ғәскәрҙәре менән бергәләп дошманды ҡыйратыуы хаҡында ентекләп һөйләп бирә.\nЛәкин йәш кенәз бының менән генә сикләнмәй, уға һорау артынан һорау яуҙыра. Полковник Углицкийға башҡорт атлыларының Минин һәм Пожарский етәкселегендәге ополчение сафында Мәскәүҙе поляк пандарынан азат итеүҙә ҡатнашыуын һөйләгәндә үҙ көсөн раҫлау өсөн батша тарафынан Өфө воеводаһына бирелгән грамоталағы башҡорттарҙың элгәре замандарҙан Рәсәйгә тоғро хеҙмәт итә килеүе тураһындағы юлдарҙы яттан булһа ла һүҙмә-һүҙ ҡабатларға тура килә. Уның шулай уҡ башҡорттарҙың әүәл-әүәлдән Рәсәйҙең көнсығыш сиктәрен һаҡлауҙа ҡатнашыуы, 1754 йылдан бының уларға бурыс итеп йөкмәтелеүе, 1760 йылда башҡорттарҙың казактар һәм драгундар менән бергә Берлинды алыуы, ғөмүмән, батшалыҡ тарафынан ойошторолған барлыҡ сит ил походтарының береһенән дә ситтә ҡалмауы хаҡында күпте белеп һөйләүе 1806 – 1807 йылдарҙа француздарға ҡаршы һуғышта орден һәм ҡиммәтле ҡорал менән бүләкләнгән штаб-ротмистр дәрәжәһендәге ун һигеҙ йәшлек кенәзде таң ҡалдыра. Ул үҙ нәүбәтендә Ырымбур казактары ғәскәре атаманы менән аралашыуынан үтә ҡәнәғәт ҡала.\nЯҙыусы әҫәрендә “төньяҡ амурҙары”ның 1812 йылға Ватан һуғышындағы хәрби хәрәкәттәрҙә ҡатнашыуын һүрәтләүгә күскәнгә ҡәҙәр ошолай башҡорт халҡы өсөн Рәсәйҙең һәр ҡарыш ерен һаҡлауға әҙер тороуҙың традицияға әүерелгән киң понарамаһын тыуҙыра. Һуғыш башланаһы көн дә дилогияла уҡыусы күҙе алдына билдәле бер һынында килеп баҫа. Был хаҡта автор үҙе лә: “Дәһшәтле ҡәһәр һуғыштың ҡасан башланыр-башланмаҫы бер кешенән – француз императоры Наполеон Бонапарттан ғына ғибәрәт ине”, тип яҙа. 1812 йылдың 11 июнь көнө, һис шикһеҙ, уның ошо аҙымынан башҡа тарих өсөн бер ни тормаҫ ине. Яҙыусы быға документаль һүрәтләү аша өлгәшә. “Француздарҙың кавалерияһы, уҡсылар корпусы, артиллериялары, аҙыҡ һәм хәрби ҡоралдар тейәүле бик күп һандағы ылауҙары артынса, Глогау, Познань, Торн, Данциг, Мариенбург, Кенингсберг, Гумбинел ҡалалары аша үтеп, 1812 йылдың 11 июнендә, иртәнге таң һарыһы беленер-беленмәҫтән, француз императоры Наполеон Ковно ҡалаһына килеп етте”, тип яҙа автор.\nфилология фәндәре докторы, Башҡортостан фәндәр академияһының почетлы академигы.


21 февраля 2017 — 16:21 ГТРК «Башкортостан»\nБерләшкән Милләттәр Ойошмаһының опека буйынса советы ултырышы Рәсәйҙең ойошмалағы даими вәкиле Виталий Чуркин вафаты сәбәпле бер минут тын тороуҙан башланды. Виталий Чуркин 65 йәшендә эш урынында йөрәге туҡтап яҡты донъя менән хушлашты. Рәсәй сит ил эштәре министрлығы уның яҡындарының һәм туғандарының ауыр ҡайғыһын уртаҡлашты.\nСомали башҡалаһында көслө шартлау яңғыраны. Терактта 39 кеше һәләк булған. Мина ҡуйылған автомобиль халыҡ күп йөрөгән районда шартлай. Сомали “Әль Ҡәида” террорсыларының йәшерен ойошмалары бар. Террор ғәмәле-кешеләр үлеме өсөн улар ғәйепле.\nКанадала драгонбот буйынса чемпионат үткән. Ҡытайҙар бынан йөҙ йыл элек спорттың ошо төрөн уйлап сығарған. Әммә Канадала, Ҡытайҙан айырмалы, ярыш һыуҙа түгел, боҙҙа үтә. Кәмәләр драконға оҡшатып эшләнә. Мыҡты кәүҙәле ирҙәр драгонботта ишеп финишҡа тиҙерәк барып етергә тейеш.


Радий Хәбиров төҙөүселәргә юғары дәүләт наградалары тапшырҙы - Bash.News\nРадий Хәбиров төҙөүселәргә юғары дәүләт наградалары тапшырҙы\nРадий Хәбиров төҙөүселәргә юғары дәүләт наградалары тапшырҙы https://bash.news/news/102576_radij_xbirov_tselrg_yuary_dlt_nagradalary_tapshyry\n08 авг 2019, 22:45\nХөрмәткә лайыҡлы хеҙмәт. Бөгөн Өфөлә төҙөлөш өлкәһе хеҙмәткәрҙәренең бер төркөмөнә юғары дәүләт наградалары тапшырылды. Тармаҡ алдынғыларын яҡынлашып килгән һөнәри байрамдары менән Республика етәксеһе тәрбикләне.\nРадий Хәбиров әйтеүенсә, тармаҡ республика иҡтисадының төп нигеҙҙәренең береһе һәм ул республикала 80 мең хеҙмәткәрҙе берләштерә. Төҙөлөш ирҙәр эше тип һаналһа ла оҙаҡ йылдар был өлкәлә эшләп юғары уңыш ҡаҙанған ҡатын-ҡыҙҙар күп. Дамира Ниғмәтуллина ла егерме йылдан ашыу төҙөлөш эшендә.\nТап шундай алдынғы ҡарашлы һөнәр оҫталарының бер төркөмө бөгөн маҡтау грамоталары һәм дәүләт наградалары менән билдәләнде. Улар араһында ябай балта оҫталарынан алып заманса техника менән эш итеүсе хеҙмәткәрҙәр ҙә, етәкселәр ҙә бар. Уларҙың күптәре бар тормошон яратҡан һөнәренә, йорттар төҙөүгә бағышлаған.\nРадий Хәбиров әйтеүенсә, ҡалалар, бар илгә билдәле сәнәғәт предприятиелары бер нисә быуын төҙөүселәр тарихын һаҡлай. Яратҡан урамдарыбыҙ, боронғо йорттар һәм заманса комплекстар, театр, сауҙа үҙәктәре – былар барыһы ла төҙөүселәрҙең тынғыһыҙ хеҙмәт емеше.\nЮл хужалығы техникаһы һатып алыуға 500 миллион һум бүленә\n18:00, 22 авг\nРайон һәм ҡалаларында “Управдом” форумы уҙа\n09:00, 22 авг\n“Инцидент-менеджмент” системаһы ярҙамында Благовещен халҡы юллы булған\n19:05, 20 авг\nМилли проект ярҙамында Кушнаренко районында юл төҙөкләндерелде\n19:58, 18 авг


Социаль селтәрҙәрҙә легендар 112-се Башҡорт кавалерия дивизияһының 75 йыллығына арналған акция башланды - GTRK.TV — Новости Уфы и РБ\nСоциаль селтәрҙәрҙә легендар 112-се Башҡорт кавалерия дивизияһының 75 йыллығына арналған акция башланды.\nТеләге булған һәр кем үҙ битендә олатаһы йәки туғаны — 112-се Башҡорт кавалерия дивизияһы яугире тураһында яҙма урынлаштыра ала. «Тыуған илеңде яратаһыңмы, ата-бабаларыңдың ҡаһарманлығы менән ғорурланаһыңмы, халыҡтың тарихын һаҡлап ҡалырға теләйһеңме? Уларҙың батырлығын халыҡтың күңелендә һәм хәтерендә һаҡла! Киләсәк быуындарҙың рухын нығыт!» — тип мөрәжәғәт итә ойоштороусылар. 112-се Башҡорт кавалерия дивизияһы 1941 йылдың декабрендә Өфөлә ойошторола. Дондан алып Эльбаға тиклем яу юлы үтеп, дивизия Юғары Баш командующий бойороҡтарында һуғышта айырыуса ҙур батырлыҡ күрһәткәндәр иҫәбендә 15 тапҡыр телгә алына. Уның 3860 яугире орден-миҙал менән бүләкләнә, 78-е – Советтар Союзы Геройы, бишәүһе Дан орденының тулы кавалеры була.\n25 октября Башҡортостан ғалимдары коммуналь хужалыҡҡа ярҙамға килә


Башҡортостан гүзәле «Йәшел муйынсаҡ» матурлыҡ эко-конкурсы финалына сыҡты // Йәмғиәт | новости башинформ.рф\nБашҡортостан гүзәле «Йәшел муйынсаҡ» матурлыҡ эко-конкурсы финалына сыҡты\n12:14, 5 сентября 2011 Йәмғиәт\nОктябрьский ҡалаһында йәшәүсе Лилиә Ғәләүетдинова Рәсәйҙә тәүгә үткәрелгән «Йәшел муйынсаҡ» матурлыҡ эко-конкурсы финалына сыҡты. Сара әле Краснодар крайында үткән «ЭКА МИР–2011» бөтә Рәсәй экологик башланғыстар форумы сиктәрендә ойошторола.\nКонкурсты ойоштороусылар киләһене күрһәтергә теләй: бөгөнгө көндә гүзәллек – ул матур ҡиәфәт һәм шарм ғына түгел, ә экологик йәһәттән аңлы, тәрбиәле булыу ҙа, ер-әсәбеҙгә эштәр менән ярҙам итергә теләү һәм әҙер булыу. Шуның өсөн конкурста ҡатнашыусылар экология өлкәһендә әүҙем позициялы, үҙҙәренең экологик проекттарын булдырып, уларҙы тормошҡа ашырыу менән мәшғүл булырға тейеш.\n— Дөйөм алғанда «Йәшел муйынсаҡ» матурлыҡ эко-конкурсында 60-тан ашыу һылыу ҡатнашты. Әле 14 ҡатнашыусы ғына ҡалды. 6 сентябрҙә финал буласаҡ, һәм беҙҙең бер генә минут буш ваҡытыбыҙ ҙа юҡ, төрлө фотосессия, масер-кластары, конкурстар көн дә ойошторола, — тип һөйләне «Башинформ» агентлығына Рәсәйҙә беренсе матурлыҡ эко-конкурсы финалына сығыусы Лилиә Ғәләүетдинова.\n— «Йәшел муйынсаҡ» конкурсында еңеүсе булырмынмы – уныһын белмәйем, — тип дауам итә Лилиә Ғәләүетдинова. – Мин үҙемде тейешенсә баһалайым, шуға күрә конкурста лайыҡлы ҡыҙҙың еңеп сығыуы минең өсөн мөһим. Әлбиттә, еңеүсе булырға теләр инем. Матурлыҡ конкурсының иң һылыу ҡыҙы тигән исем ысынында ли тик исем генә булырға тейеш түгел, тип иҫәпләйем. Минең ҡарашҡа, яңы исем яулап, халыҡҡа ниндәй ярҙам килтерә алыуың тураһында уйлау мөһим.\nГалина Бахшиева | фото: Галина Бахшиева автор: Галина Бахшиева | фото: Галина Бахшиева\nТеги: матурлыҡ конкурстары, Рәсәй экологияһы


15 Февраль 2019, 15:29\nИғтибар: яңы конкурс! Быйыл Башҡортостанда һәм Рәсәйҙә иғлан ителгән Театр йылына арнап «Йәншишмә» гәзите конкурс иғлан итә. Ул ике турҙан торасаҡ. Тәүгеһе – февраль – май, икенсеһе сентябрь – декабрь айҙарында үтәсәк. Һәр турға 25 һорау тәҡдим ителә. Һеҙҙән – яуаптар, беҙҙән – бүләктәр. Ниндәй бүләк, тиһегеҙме?\nЕңеүселәрҙе төп театрыбыҙ – Мәжит Ғафури исемендәге Башҡорт дәүләт академия драма театрына экскурсия көтә. Уның тарихы буйынса музейы менән танышыу, «Самрау» балалар студияһының дәрестәрендә булыу һәм, әлбиттә, театрҙа тамаша ҡарау. Театрҙар тураһында китаптар, буклеттар, актёрҙарҙың автографтарын алыу, улар менән яҡындан осрашыу һәм аралашыу тормошоғоҙҙа иҫтәлекле ваҡиға булып ҡалыр. Бәлки, арағыҙҙа артист һөнәрен һайларға теләүселәр ҙә барҙыр. Улар үҙҙәрен ҡыҙыҡһындырған бик күп һорауҙарына яуаптар табыр. Шулай итеп, бөгөндән конкурсҡа старт бирелде. Эштәрегеҙҙе матур итеп биҙәп ебәрергә лә мөмкин.\n1. Башҡорт дәүләт драма театры ҡасан барлыҡҡа килә һәм уның тәүге бинаһы ҡайҙа була? Беренсе художество етәксеһе һәм директоры кем? 2. Башҡорт дәүләт опера һәм балет театры ҡасан ойошторола? 3. Салауат драма театры барлыҡҡа килгән йыл? 4. Сибай драма театры ҡайҙа һәм нисәнсе йылда ойошторолған? 5. Туймазы татар театры ҡасандан эшләй башлай? 6. Милли йәштәр театры ҡасан асыла һәм ни сәбәпле таратыла? Яңынан ҡасан ойошторола? 7. «Нур» театры нисәнсе йылда асыла? 8. Башҡортостан театр ойошмаһы ниндәй күренекле актрисаның исемен йөрөтә? 9. Театр артистары араһында ниндәй ғаилә династияларын беләһегеҙ? Кәмендә биш актёрҙар ғаиләһен һанап китегеҙ. 10. Үҙегеҙ йәшәгән райондан сыҡҡан артистарҙан кемдәрҙе беләһегеҙ? 11. Ниндәй йырсы актёрҙарҙы һанап китерһегеҙ? 12. Ниндәй актёр Башҡортостан юлдаш телевидениеһында байтаҡ йылдар тапшырыу алып бара? Ул нисек атала? 13. Ҡайһы актёр «Салауат Юлаев» хоккей командаһының уйындарында Хоттабыч ҡарт кейемендә көйәрмән булып ҡатнаша? 14. Ниндәй актриса думбырала уйнап йырлай? 15. Ҡайһы актриса Дәүләт Йыйылышы-Ҡоролтай депутаты булды? 16. Ҡурсаҡ театрына ҡасан нигеҙ һалына? 17. Үҙе артист, үҙе драматург. Кем ул? Ниндәй иң танылған әҫәрен беләһегеҙ? 18. Ҡайһы драматургтың, ниндәй әҫәре менән Башҡорт дәүләт академия драма театры Ғәрәбстанда сығыш яһап ҡайтты? Ул драма ниндәй тарихи шәхес тураһында? 19. Ҡайһы театрҙар ниндәй шәхестәребеҙҙең исемдәрен йөрөтә? 20. Башҡорт дәүләт академия драма театрында ҡайһы авторҙың йола фольклорына нигеҙләнгән ниндәй сәхнә әҫәре ҡуйыла? 21. Үҙеңдең иң яратҡан актёрың хаҡында һөйлә. Ул ҡатнашҡан ниндәй спектаклдәрҙе ҡараның? Ни өсөн тап ошо артисты оҡшатаһың? 22. Башҡорт академия драма театрына ла, Башҡортостандың халыҡ шағиры Мостай Кәримдең тыуыуына ла быйыл 100 йыл тула. Ошо театр сәхнәһендә драматургтың ниндәй әҫәрҙәре ҡуйылған? Кәмендә бишәүһен һанап сыҡ. 23. Башҡорт академия драма театрында ниндәй исем менән балалар студияһы эшләй? Уға кем етәкселек итә? 24. Ошо уҡ театрҙа ниндәй авторҙың балалар тормошо тураһындағы ниндәй әҫәре ҡуйыла? 25. «Йәншишмә» биттәрендә ҡайһы актёр менән осрашырға теләр инең? Уға ниндәй һорауҙар биргең килә? Кәмендә 15 һорау яҙып ебәр.


Йыл башынан Башҡортостанда 77 урман янғыны булған // Иҡтисад | новости башинформ.рф\nЙыл башынан Башҡортостанда 77 урман янғыны булған\n16:34, 2 сентября 2011 Иҡтисад\nСираттағы урман янғыны йәнә республиканың Ейәнсура районы Байыш урман хужалығында булған. Янғын көн элгәре 0,7 гектар майҙанда сыҡҡан.\n— Янғын шул уҡ көндө һүндерелде. Уның сәбәбе әле асыҡлана. Йыл башынан Башҡортостанда йәмғеһе 77 урман янғыны булған, һөҙөмтәлә 475 гектар урман зыян күргән. Ут менән һаҡһыҙ эш итеү арҡаһында 30 урман янғыны сыҡҡан. Берәүһе – ағас әҙерләү урынында, дүртәүһе – ауыл хужалығы үрте арҡылы, ун бере ямғырһыҙ ҡоро йәшен сәпәбле сыҡҡан. 31 урман янғынының сәбәбе әле булһа билдәле түгел, — тип һөйләне «Башинформ» агентлығына БР Урман хужалығы министрлығының матбуғат секретары Айбулат Ғәйнуллин.


Башҡортостанда микрофинанс ойошмалар эшмәкәрлеге сикләнә | ГТРК «Башкортостан» — Новости Уфы и РБ\nБашҡортостанда микрофинанс ойошмалар эшмәкәрлеге сикләнә\n05 апреля 2016 — 16:02\nИлдә ҡануниәткә үҙгәрештәр үҙ көсөнә инде. Документҡа ярашлы, микрофинанс учреждениеларға юғары процентлы кредиттар биреү тыйыла. Йәғни граждандың кредит буйынса бурысы үтескә алынған сумманан дүрт тапҡырҙан да артмаҫҡа тейеш. Шулай уҡ закон буйынса микрофинанс ойошмалар һәм микрокредит компаниялар төшөнсәләре билдәләнә. Тәүгеләре 1 миллион һумға тиклем займдар тапшыра алһа, һуңғыларына 500 мең һумға тиклем генә кредит бирергә рөхсәт ителә. Башҡортостан Милли банкы мәғлүмәттәренә ярашлы, республикала 107 микрофинанс ойошмаһы теркәлгән. Былтыр халыҡ ошондай компанияларҙан 2 миллиард 680 миллион һум аҡса бурысҡа алған.


ДОНЪЯ ЯҢЫЛЫҠТАРЫ - 13.06.2017\nТыйылған йәшелсә-емештәрҙе Рәсәйгә индереү сикләнәсәк. Ил президенты 31 августҡа тиклем тейешле норматив-хоҡуҡи базаны әҙерләргә ҡушты. Был ҡарар эске баҙарҙа импортты алмаштырыу буйынса күрелгән сараларҙы тикшереү һөҙөмтәләренән сығып ҡабул ителде тип билдәләнә рәсми сығанаҡтарҙа.\nМай айында Ставрополь крайындағы ташҡын эҙемтәләрен бөтөрөүгә федераль ҡаҙнанан 900 миллион һумдан ашыу аҡса йүнәлтелә. Күрһәтмәгә премьер-министр Дмитрий Медведев бөгөн ҡул ҡуйҙы. Финанс сығымдарҙың күпселек өлөшө ғәҙәттән тыш хәлдән зыян күргән ғаиләләргә ярҙам маҡсатында ҡулланыласаҡ.Ташҡын мәлендә төбәктә 5 меңгә яҡын йортто һыу баҫты, 15 мең самаһы кеше зыян күрҙе.\nРәсәй менән Ҡушма Штаттарҙың мөнәсәбәттәрен көйләү мөһим. Әле улар иң түбән кимәлдә, мөнәсәбәттәр артабан да боҙола бара. Был турала сенат ултырышында Американың дәүләт секретары Рекс Тиллерсон белдерҙе. Уның фекеренсә, Рәсәй менән мөнәсәбәттәрҙең киҫкенләшеүе тәү сиратта Ҡушма Штаттарҙың мәнфәғәттәренә тура килмәй.\nЕврокомиссия Чехия, Венгрия һәм Польшаға ҡарата санкциялар индереүҙе хупланы. Мәсьәлә Европа берлеге илдәренә бүленгән мигранттар квотаһы тураһындағы килешеүҙең үтәлмәүе менән бәйле. Еврокомиссия вәкилдәре был илдәрҙә лә күскенселәрҙе урынлаштырыу яҡлы, әммә рәсми Прага, Будапешт һәм Варшавала еврокомиссарҙарҙың фекере менән килешмәйҙәр.\nИспания властары «үрмәксе-кеше» Ален Роберҙы административ яуаплылыҡҡа тарттырҙы. Бөгөн ул Барселоналағы иң бейек биналарының береһе «Мелиа скай» ҡунаҡханаһының ҡыйығына үрмәләне. Башняның бейеклеге 116 метр. Ҡыйыҡҡа рөхсәтһеҙ күтәрелгән өсөн Ален әфәндегә 600 евро самаһы штраф түләргә тура киләсәк. Сығымдарҙы реклама ҡаплаясаҡ.


Барыһы ла төплө белем хаҡына » Башҡортостан гәзите | Газета Башкортостан на башкирском языке\nБашҡортостан гәзите » Белем һәм тәрбиә » Барыһы ла төплө белем хаҡына\nБарыһы ла төплө белем хаҡына 05.10.2018 // Белем һәм тәрбиә\nОктябрь аҙағында Роскомнадзор илдең 45 төбәгендә мәктәптәрҙе тикшерергә йыйына. Унда барлығы 18 мең самаһы уҡытыусының һөнәри оҫталығы, эш алымдары баһаланасаҡ.\n– Быны эш барышындағы ғәҙәти сара тип ҡабул итергә кәрәк. Уҡытыусыларға хәүефләнеү өсөн урын юҡ. Тикшереү мәғариф өлкәһендәге “аҡ таптарҙы” асыҡларға ярҙам итәсәк, – тип белдерҙе Федерация Советының фән, мәғариф һәм мәҙәниәт буйынса комитеты рәйесенең беренсе урынбаҫары Лилиә Ғүмәрова. – Мәғарифты тикшереү органы менән күптән, Башҡортостан Республикаһы Хөкүмәтендә вице-премьер булған ваҡыттан, хеҙмәттәшлек итәм. Ул – заманса, мобиль хеҙмәт. Беҙҙә бит табиптар биш йылға бер тапҡыр үҙҙәренең һөнәри оҫталығын раҫлай.\nМәғарифта ла шулай булырға тейеш. Уҡытыусының һөнәри яраҡлылығы – уға хөрмәтте билдәләүсе төп күрһәткестәрҙең береһе. Әгәр ул Берҙәм дәүләт имтиханы эштәрен “өс”кә лә башҡармай йәки диктантты хатаһыҙ яҙа алмай икән, нисек итеп беҙ балаларға юғары талап ҡуя алабыҙ?\nСенатор уҙған быуаттың 90-сы йылдарында “ялған” дипломдар һатыуға бәйле күңелһеҙ хәлдәр тураһында ла телгә алып үтте.\n– Әле хәлдәр үҙгәрә, әммә мәғариф өлкәһенә белем йәһәтенән әллә ни алдырмаған быуын вәкилдәре килеп өлгөрҙө, шуға күрә тикшереүҙәр кәрәк. Кемдәр һөнәренә тоғро ҡалырға, артабан үҫергә теләй, уларға етешһеҙлектәрҙе бөтөрөү, хаталарын төҙәтеү йәһәтенән ярҙам итеү зарур. Ә инде балалар менән эшләй белмәгәндәр, төплө белем бирә алмағандар мәктәп менән хушлашырға тейеш, – тип билдәләне Лилиә Салауат ҡыҙы.\nАвтор: Н. ХӘСӘНОВА әҙерләне.


Башҡортостан журналистары һөнәри байрамдарын «Журфест» фестивале менән билдәләне // Йәмғиәт | новости башинформ.рф\nБашҡортостан журналистары һөнәри байрамдарын «Журфест» фестивале менән билдәләне\n10:25, 9 июня 2014 Йәмғиәт\nФото: Евгения Сюткина\nҠырмыҫҡалы районының Тауһеңер ауылы эргәһендә «Журфест» Башҡортостан журналистары фестивале үтте. Ул йыл һайын республиканың төрлө райондарында уҙғарыла, быйылғыһы иҫәп буйынса дүртенсе инде. «Журфест» һөнәри байрамға – Башҡортостан Республикаһының матбуғат һәм мәғлүмәт хеҙмәткәрҙәре көнөнә арналды.\n«Журфест»ҡа республика һәм район гәзит һәм журналдары, радио һәм телевидение, интернет баҫма баш мөхәррирҙәре, журналистары һәм хеҙмәткәрҙәре йыйылды.\n«Журфест»ты тантаналы асыуҙа Башҡортостандың журналистар йәмғиәтен Башҡортостан Республикаһы Президенты Хакимиәте етәксеһе урынбаҫары Альберт Мифтахов, тармаҡ етәкселеге вәкилдәре сәләмләне.\nЖурналистарға тәбрикләү телмәре менән БР Матбуғат һәм киң мәғлүмәт саралары агентлығы етәксеһе Борис Мелкоедов, Журналистар союзы рәйесе Артур Дәүләтбәков сығыш яһанылар.\nСара сиктәрендә тармаҡтың иң яҡшы хеҙмәткәрҙәрен бүләкләнеләр. Киң мәғлүмәт саралары органдары баш мөхәррирҙәре һәм журналистары БР Матбуғат һәм киң мәғлүмәт саралары агентлығының, Рәсәй Журналистары союзының почет грамоталарын, Ҡырмыҫҡалы районының, сараның төп уҙаҡташы – «Башнефть» асыҡ акционерҙар йәмғиәтенең рәхмәт хаттарын алды. Бер нисә кешегә Артур Дәүләтбәков Рәсәй Журналистар Союзы таныҡлығын тапшырҙы.\nБыйылғы «Журфест»тың темаһы Олимпиада булды. Фестивалдең девизы: «Спорт рекордтарынан – ижади еңеүҙәргә!» төрлө баҫмалар редакцияларын – төньяҡ-көнсығыш һәм көньяҡ район-ара ижади берекмәләрҙе, «Комсомольская правда», «Йәшлек» һәм «Киске Өфө» гәзиттәрен, «Шоңҡар» һәм «Панорама Башкортостана» журналдарын, «Китап» нәшриәтен, Башҡортостан юлдаш телевидениеһын һәм «Башҡортостан» Бөтә Рәсәй телерадиокомпанияһын, Йәш журналистар мәктәбе вәкилдәрен байрамдың бөтә ярыштарында ла дәррәү командалар менән сығыш яһарға илһамландырҙы.\nФестивалдә Матбуғат клубы ойошторолдо, фекер алышыуҙарҙа журналистар, фестиваль ҡунаҡтары һәм ойоштороусылары ҡатнашты. Майҙансыҡта Ҡырымдың Рәсәй менән ҡушылыуына бәйле яңы сәйәси ысынбарлыҡты, интернет-технологиялар менән үҙ-ара эш алып барыу мәсьәләләрен тикшерҙеләр.\n«Журфест» Башҡортостан журналистары фестивалендә республика етәксеһе Рөстәм Хәмитов та булды.\nФестиваль популяр башҡарыусылар ҡатнашлығында концерт һәм «Олимпия ритмдары» дискотекаһы менән тамамланды.\nФестивалде ойоштороусылар – Башҡортостан Республикаһының Журналистар союзы һәм БР Матбуғат һәм киң мәғлүмәт саралары агентлығы. Фестивалдең уҙаҡташтары – «Башнефть» компанияһы, «Йәйғор» компаниялар төркөмө, «Имидж-Консультант» компанияһы.\nТеги: киң мәғлүмәт саралары,«журфест» фестивале,Рөстәм Хәмитов


2015 йылда Торлаҡ-коммуналь хужалыҡты реформалаштырыуға булышлыҡ итеү фонды Башҡортостанға 112 миллион һум аҡса бүләсәк // Иҡтисад | новости башинформ.рф\n2015 йылда Торлаҡ-коммуналь хужалыҡты реформалаштырыуға булышлыҡ итеү фонды Башҡортостанға 112 миллион һум аҡса бүләсәк\n9:58, 10 октября 2014 Иҡтисад\n2015 йылда Торлаҡ-коммуналь хужалыҡты реформалаштырыуға булышлыҡ итеү фонды Башҡортостанға 112 миллион һум аҡса бүләсәк Фото: Олег Яровиков\nӨФӨ, 2014 йыл, 10 октябрь. /«Башинформ» мәғлүмәт агентлығы, Розалия Вәлиева/.\nТорлаҡ-коммуналь хужалыҡты реформалаштырыуға булышлыҡ итеү фонды Башҡортостанға 2015 йылда 112 миллион һум аҡса бүләсәк. Был хаҡта «Башинформ» мәғлүмәт агентлығында уҙған матбуғат конференцияһында БР торлаҡ-коммуналь хужалыҡ министры урынбаҫары Альфред Зиннәтуллин хәбәр итте.\nРеспублика бюджетынан 2015 йылда 100-150 миллион һум бүлеү күҙаллана. Финанслауҙа башҡа муниципалитеттар ҙа ҡатнашасаҡ.\nСентябрҙә Башҡортостан халҡы фатирҙарҙың реквизиттарын тикшереү, майҙандарҙы һәм фатир хужаларын аныҡлау өсөн һынау квитанциялары алды. Октябрҙә квитанцияларҙа үҙ фатирыңдың капиталь ремонты өсөн түләргә кәрәк буласаҡ ысын суммалар сағыласаҡ.\n— Ремонт эштәре башланды, әлеге ваҡытта федераль һәм муниципаль берәмектәр бюджеттары, республика саралары иҫәбенә ремонт эшләйбеҙ, — тине «БР Төбәк операторы» фонды генераль директоры Борис Герасимов. – Бөтәһе 530 миллион һум самаһы, был саралар эшкә йәлеп ителгән дә инде. 1 октябрҙән алып ремонтҡа милекселәрҙең саралары иҫәбенә тотондоҡ.\nБашҡортостанда 17 мең самаһы күп фатирлы йорт, уларҙың 430 йорт хужаһы махсус иҫәптәрҙе һайланы. Әлеге ваҡытта төбәк операторы иҫәбендә сараларын туплаған милекселәр үҙҙәренә айырым иҫәп ойоштора ала, әммә ул закон буйынса «Төбәк операторы» менән ике йыл хеҙмәттәшлек иткәндән һуң ғына ғәмәлгә инә. Әгәр милекселәр капиталь ремонтҡа «Төбәк операторы» иҫәбенә аҡса йыйырға ниәтләнһә – ул саҡта барыһы ла бер ай дауамында башҡарыласаҡ.\n— Төбәк операторы капиталь ремонтҡа йыйған аҡсаны һаҡламай, ул уларҙы һалып бара, — тип аңлатты БР торлаҡ-коммуналь хужалыҡ министры урынбаҫары Альфред Зиннәтуллин. — Шунлыҡтан йыйылған аҡсаны резервҡа ҡалдырыу өсөн ваҡыт талап ителә.\nБилдәләп үтергә кәрәк, ҡыҫҡа сроклы капиталь ремонт программаһын әҙерләгәндә «Төбәк операторы» һәр йорт буйынса капиталь ремонт өсөн иғәнәләрҙе йыйыу процентын иҫәпкә аласаҡ. Йыйыу проценты ҙур булмаһа, уны программаға индермәйәсәктәр. Капиталь ремонт өсөн түләүҙәрҙе түләмәгән милекселәр өсөн штраф санкциялары ҡаралған.\n— Адреслы программа аныҡ итеп әҙерләнмәгән, — тип билдәләне Борис Герасимов. — Уны әҙерләгәндә иҫәпкә алынған төп параметрҙар – 70-се йылдарҙағы норматив документтар. «БР Төбәк операторы» хеҙмәткәрҙәре һәм муниципалитет вәкилдәре күп фатирлы йорттарҙың 30 процент самаһын тикшерҙе, уларҙың техник торошон баһаланы. Мониторинг һөҙөмтәләре нигеҙендә капиталь ремонт адреслы программаһына төҙәтмәләр индерәләсәк.\nБорис Герасимовтың әйтеүе буйынса, тикшерелгән йорттарҙың биш проценты ғына ашығыс ремонтты талап итә.\n«БР Төбәк операторы» милекселәрҙең түләүҙәрен Һаҡлыҡ банкындағы иҫәптә йыясаҡ. Яҡынса йылына 2-2,5 миллиард һум самаһы йыйыу планлаштырыла. Уларҙың 20 процент даими ҡалып килгән өлөш сифатында тупланасаҡ, ҡалғаны капиталь ремонт эшләүгә йүнәлтеләсәк.\n— Капиталь ремонт адреслы программала һәр йортҡа тотонолорға тейеш саралар суммаһы билдәләнәсәк, — тип аңлатты Борис Герасимов. — Йорт хужаларының ҡатнашлығынан тыш саралар техник күҙәтеүгә, смета һәм проект документтарына тотоноласаҡ, артабанғы тотоноуҙар милекселәр менән килешеләсәк.\nТеги: торлаҡ-коммуналь хужалыҡ,төбәк операторы


Эшләткәс, түләй ҙә бел!\n2 Ноябрь 2010, 15:25\nЕйәнсура районынан 28 йәшлек эшҡыуар ҡатын, үҙендә эшләп, декрет отпускыһына сыҡҡан хеҙмәткәренә бер йыл ярым буйы баланы ҡарау буйынса түләнә торған пособиены түләмәгән – бурыс яҡынса 30 мең һум тәшкил итә. Шул уҡ ваҡытта предприятиеның иҫәбендә аҡса булған – поставкалаусылар менән иҫәп-хисап һәм башҡа операциялар башҡарылып торған. Рәсәй Прокуратураһы тикшереү комитеты БР буйынса Тәфтиш идаралығының Ейәнсура бүлеге «пособие түләмәү» статьяһы буйынса эшҡыуарға ҡарата енәйәт эше ҡуҙғатҡан. Закон боҙоусыға 125 мең һумға тиклем штраф түләү янай.\nЕйәнсура районынан 28 йәшлек эшҡыуар ҡатын, үҙендә эшләп, декрет отпускыһына сыҡҡан хеҙмәткәренә бер йыл ярым буйы баланы ҡарау буйынса түләнә торған пособиены түләмәгән – бурыс яҡынса 30 мең һум тәшкил итә.\nШул уҡ ваҡытта предприятиеның иҫәбендә аҡса булған – поставкалаусылар менән иҫәп-хисап һәм башҡа операциялар башҡарылып торған.\nРәсәй Прокуратураһы тикшереү комитеты БР буйынса Тәфтиш идаралығының Ейәнсура бүлеге «пособие түләмәү» статьяһы буйынса эшҡыуарға ҡарата енәйәт эше ҡуҙғатҡан. Закон боҙоусыға 125 мең һумға тиклем штраф түләү янай.